cyanic-selkie/wikianc huggingface dataset:
മീനാക്ഷി വിലാസം ജി.വി.എച്ച്.എസ്.എസ്.
പാഠ്യേതര പ്രവർത്തനങ്ങൾ
കൂടാതെ എക്കോ, ഹെൽത്ത്, ഇംഗ്ലീഷ്, മാത്‍സ്, ഐ.ടി, സയൻസ് തുടങ്ങീ ക്ലബ്ബ്കളും ഉണ്ട്.
മുൻ പ്രധാനാദ്ധ്യാപകർ
ആദ്യത്തെ സ്കൂൾ മാനേജരും പ്രധാന അധ്യാപകനും കുഞ്ഞൻ പിള്ളൈ ആയിരുന്നു.
അവലംബം
വർഗ്ഗം:കൊല്ലം വിദ്യാഭ്യാസ ജില്ലയിലെ വിദ്യാലയങ്ങൾ വർഗ്ഗം:കൊല്ലത്തെ ഹയർ സെക്കന്ററി സ്കൂളുകൾ വർഗ്ഗം:കൊല്ലം ജില്ലയിലെ സർക്കാർ വിദ്യാലയങ്ങൾ
കെ.പി. മോഹനൻ
കേരളത്തിലെ ഒരു രാഷ്ട്രീയ നേതാവാണ് '''കെ.പി. മോഹനൻ'''. LJD(ലോക് താന്ത്രിക് ജനതാ ദൾ) പാർട്ടിയെ പ്രതിനിധീകരിക്കുന്ന ഇദ്ദേഹം 2011-ലേയും 2021-ലേയും കേരള നിയമസഭാ തെരഞ്ഞെടുപ്പുകളിൽ കൂത്തുപറമ്പ് നിയമസഭാമണ്ഡത്തിൽ നിന്ന് തെരഞ്ഞെടുക്കപ്പെട്ടു. ഇതിനു മുൻപ് മൂന്നു തവണ നിയമസഭയിലേക്ക് തെരഞ്ഞെടുക്കപ്പെട്ടിട്ടുണ്ട്. 2011മുതൽ 2016 വരെ ഉമ്മൻ ചാണ്ടി മന്ത്രിസഭയിൽ കൃഷി വകുപ്പ് മന്ത്രി ആയിരുന്നു...!
ജീവിതരേഖ
മുൻമന്ത്രി പരേതനായ പി.ആർ. കുറുപ്പിന്റെയും, പരേതയായ കെ.പി. ലീലാവതി അമ്മയുടെയും മകനായി 1950 മാർച്ച് 3-നു് കണ്ണൂർ ജില്ലയിലെ പുത്തൂരിൽ ജനിച്ചു. ഭാര്യ ഹേമജ മോഹനൻ. ഒരു മകനും രണ്ടു പെണ്മക്കളുമുണ്ട്.
അവലംബം
വർഗ്ഗം:1950-ൽ ജനിച്ചവർ വർഗ്ഗം:മാർച്ച് 3-ന് ജനിച്ചവർ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:പതിമൂന്നാം കേരള നിയമസഭയിലെ മന്ത്രിമാർ വർഗ്ഗം:കേരളത്തിലെ കൃഷിവകുപ്പ് മന്ത്രിമാർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
തീറ്റ റപ്പായി
സാധാരണക്കാർക്ക് അസാദ്ധ്യമായ തരത്തിൽ ഭക്ഷണം കഴിക്കുന്നതിലൂടെ പ്രശസ്തനായ മലയാളിയായിരുന്നു '''പി.കെ. റപ്പായി എന്ന തീറ്റ റപ്പായി'''. കേരളത്തിനകത്തും പുറത്തും നടന്ന തീറ്റമത്സരങ്ങളിലെ വിജയങ്ങളിലൂടെയാണ് റപ്പായി പേരെടുത്തത്. തൃശ്ശൂർ കിഴക്കും‌പാട്ടുകര പൈനാടൻ വീട്ടിൽ കുര്യപ്പന്റേയും താണ്ടമ്മയുടേയും ഏഴുമക്കളിൽ മൂത്തവനായി 1939 ഏപ്രിൽ 20-ന് ജനിച്ചു. ഒമ്പതാം ക്ലാസ്സുകൊണ്ട് പഠനം നിർത്തി. പിന്നീട് ഓട്ടുകമ്പനികളിൽ ജോലി നോക്കി. അതിനുശേഷം ഹോട്ടലുകളിൽ ജോലിനോക്കി അവിടെനിന്നു കിട്ടുന്ന ഭക്ഷണം കൊണ്ടായി ജീവിതം. യൌവനാരംഭത്തിൽ തന്നെ തീറ്റമത്സരങ്ങളിൽ പ്രശസ്തനായി. ഒരു വയറുതന്നെ കഴിയാൻ ബുദ്ധിമുട്ടാണെന്നവകാശപ്പെട്ട റപ്പായി വിവാഹം കഴിച്ചിരുന്നില്ല. 140 കിലോഗ്രാം തൂക്കം, അഞ്ചേമുക്കാലടി ഉയരം, 130 സെന്റിമീറ്റർ ചുറ്റളവുള്ള ശരീരം എന്നിങ്ങനെയായിരുന്നു ശരീരപ്രകൃതി. മാതാവിനോടൊപ്പം കിഴക്കും‌പാട്ടുകരയിലെ തറവാട്ടുവീട്ടിലായിരുന്നു താമസം. 2006 ഡിസംബർ 9-ന് 67-ആം വയസ്സിൽ അദ്ദേഹം അന്തരിച്ചു.
ഭക്ഷണക്രമം
മസ്തിഷ്കത്തിലെ ഹൈപ്പോതലാമസിലെ തകരാറുമൂലമുണ്ടായ അമിതവിശപ്പായിരുന്നു റപ്പായിയുടെ അമിതഭക്ഷണത്തിന്റെ കാരണം. രാവിലെ 75 ഇഡ്ഢലി, ഉച്ചക്ക് കിട്ടുന്നത്രയും എന്തെങ്കിലും ഭക്ഷണം, വൈകിട്ട് അത്താഴം അതിനിടയിൽ കിട്ടുന്നതെന്തും എന്നിങ്ങനെയായിരുന്നു ഭക്ഷണക്രമം. 750 ഇഢലി, 25 കിലോ അപ്പം, നാലുകുല വാഴപ്പഴം, അഞ്ച് ബക്കറ്റ് പായസം എന്നിങ്ങനെ തീറ്റമത്സരങ്ങളിൽ റിക്കോർഡ് സൃഷ്ടിച്ചിട്ടുണ്ട്. ഈ റിക്കോർഡുകളുടെ പേരിൽ ലിംക ബുക്ക് ഓഫ് റിക്കോർഡ്സിലും പേര് വന്നിട്ടുണ്ട്.
മരണം
രക്താതിമർദ്ദവും പ്രമേഹവും വർദ്ധിച്ചതുമൂലം 2006 നവംബർ അവസാനം മുതൽ തൃശ്ശൂർ ജൂബിലി മിഷൻ ആശുപത്രിയിൽ ചികിത്സയിലായിരുന്ന റപ്പായി 2006 ഡിസംബർ 9-ന് പുലർച്ചെ 4:30-ഓടെ 67-ആം വയസ്സിൽ അന്തരിച്ചു. മൃതദേഹം കിഴക്കുമ്പാട്ടുകരയിലെ വീട്ടിൽ പൊതുദർശനത്തിന് വച്ചശേഷം ലൂർദ്ദ് കത്തീഡ്രൽ പള്ളിയിൽ സംസ്കരിച്ചു. ലിംക ബുക്കിൽ പേരുവന്നിരുന്നെങ്കിലും ഗിന്നസ് ബുക്കിലും കയറിപ്പറ്റണമെന്ന് അദ്ദേഹം ആഗ്രഹിച്ചിരുന്നു. എന്നാൽ, അസുഖം മൂർച്ചിച്ചതോടെ അത് നടക്കില്ലെന്ന് ഉറപ്പാകുകയും അദ്ദേഹം തീറ്റമത്സരങ്ങളിൽ നിന്ന് പിന്മാറുകയും ചെയ്തു. മരണസമയത്ത് അദ്ദേഹത്തിന് 120 കിലോ ഭാരമുണ്ടായിരുന്നു. തന്മൂലം അദ്ദേഹത്തിന്റെ കുടുംബാംഗങ്ങൾ ഒരു പ്രത്യേക ശവപ്പെട്ടി തന്നെ അദ്ദേഹത്തിനുവേണ്ടി പണിയിച്ചിരുന്നു.
അവലംബം
വർഗ്ഗം:1939-ൽ ജനിച്ചവർ വർഗ്ഗം:2006-ൽ മരിച്ചവർ വർഗ്ഗം:ഏപ്രിൽ 20-ന് ജനിച്ചവർ വർഗ്ഗം:ഡിസംബർ 9-ന് മരിച്ചവർ വർഗ്ഗം:തീറ്റക്കാർ വർഗ്ഗം:തൃശ്ശുരിൽ നിന്നുള്ള വ്യക്തികൾ വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ച മലയാളികൾ
നെല്ലിക്കൽ മുരളീധരൻ
മലയാളത്തിലെ പ്രശസ്തരായ കവികളിൽ ഒരാളാണ് ഡോ. നെല്ലിക്കൽ മുരളീധരൻ. 2004-ൽ കേരള സാഹിത്യ അക്കാദമി പുരസ്കാരം ലഭിച്ചത് അദ്ദേഹത്തിന്റെ നെല്ലിക്കൽ മുരളീധരന്റെ കവിതകൾ എന്ന കൃതിക്ക് ആണ്. പുറപ്പാട് എന്ന കൃതിക്ക് അദ്ദേഹത്തിന് ഇടശ്ശേരി സ്മാരക പുരസ്കാരം ലഭിച്ചു. (1985-ൽ). കോഴഞ്ചേരിക്ക് അടുത്തുള്ള നെല്ലിക്കൽ എന്ന ദേശത്താണ് ജനിച്ചത്. ഭാര്യ സുഖദ ദേവി അധ്യാപികയായിരുന്നു.മക്കൾ സ്മൃതി,സുരഭി,സാരംഗി. നാരങ്ങാനത്തെ പുത്തൻ പുരയിൽ എന്ന വീട്ടിലായിരുന്നു അവസാന നാളുകൾ
പുറത്തുനിന്നുള്ള കണ്ണികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഇടശ്ശേരി സ്മാരക പുരസ്കാരജേതാക്കൾ വർഗ്ഗം:മലയാളകവികൾ വർഗ്ഗം:1948-ൽ ജനിച്ചവർ
മോഡ്യുലർ അങ്കഗണിതം
സമയവുമായി ബന്ധപ്പെട്ട അങ്കഗണിതത്തിൽ ആറുമണിയോട് എട്ടു മണിക്കൂർ കൂട്ടിയാൽ രണ്ടുമണിയാവുന്നത് സാധാരണ ഗതിയിൽ മാപാങ്കം 12 ആയുള്ള മോഡ്യുലർ അങ്കഗണിതം ചെയ്യുന്നതിനാലാണ് (മാപാങ്കം 24 വരുന്ന രീതിയിലും ചെയ്യാറുണ്ട്). സാധാരണ അങ്കഗണിതത്തിൽ 6 + 8 = 14 ആണെങ്കിലും പതിനാലുമണി എന്ന് പറയാത്തത് ഓരോ പന്ത്രണ്ട് മണിക്കൂറീലും സമയത്തിന്റെ വില ചുറ്റി വരുന്നതിനാലാണ് (wrap around). 12 എന്നത് പൂജ്യത്തോടും സർവ്വസമമായതിനാൽ "12:00" എന്ന സമയത്തെ "0:00" എന്നും പറയാം.
സർവ്വസമതയുടെ നിർവചനം
സങ്കലനം, വ്യവകലനം, ഗുണനം എന്ന സംക്രിയകൾ സാധാരണ പൂർണ്ണസംഖ്യകളെപ്പോലെത്തന്നെ ചെയ്യാവുന്ന രീതിയിൽ ഒരു സർവ്വസമതാ ബന്ധത്തിന്റെ (congruence relation) നിർവചനമാണ് മോഡ്യുലർ അങ്കഗണിതത്തിന് അടിസ്ഥാനം.
ഒരു പൂർണ്ണസംഖ്യയാണെങ്കിൽ
a
,
b
എന്ന പൂർണ്ണസംഖ്യകൾ  ആണെന്നു പറയുന്നത് അവയുടെ വ്യത്യാസമായ
a − b
എന്നത്
n
ന്റെ പൂർണ്ണസംഖ്യാഗുണിതമാവുമ്പോഴാണ്. അതായത്,
a − b = kn
എന്ന സമവാക്യമനുസരിക്കുന്ന
k
യും
നെ സർവ്വസമതയുടെ  എന്നു വിളിക്കുന്നു.
യൂക്ലിഡിയൻ ഹരണവുമായുള്ള ബന്ധം വ്യക്തമാക്കാൻ എന്ന രൂപത്തിലും സർവ്വസമതയെ എഴുതാവുന്നതാണ്. എന്നാൽ
യെ
കൊണ്ട് ഹരിച്ചാൽ ലഭിക്കുന്ന ശിഷ്ടം തന്നെയായിരിക്കണമെന്ന് നിർബന്ധമില്ല. കൃത്യമായി പറഞ്ഞാൽ,
a ≡ b mod n
യെയും
കൊണ്ടു ഹരിച്ചാൽ കിട്ടുന്ന ശിഷ്ടങ്ങൾ തുല്യമാണെന്നാണ്. അതായത്, ഇവിടെ
തുല്യമായ ശിഷ്ടമാണ്. ഈ സമവാക്യങ്ങളുടെ വ്യത്യാസം കണ്ടാൽ നേരത്തെപ്പോലെ: എന്നു ലഭിക്കുന്നു (
k = p − q
ഉദാഹരണം
ഉദാഹരണമായി,
38 − 14 = 24
എന്നത് 12 ന്റെ ഗുണിതമായതിനാലാണിത്. 38 നെയും 14 നെയും 12 കൊണ്ട് ഹരിച്ചാൽ ശിഷ്ടം 2 വരുന്നതിനാലാണ് എന്നും പറയാം.
ന്യൂനസംഖ്യകൾക്കും ഇതേ നിയമം ബാധകമാണ്:
തുല്യതാബന്ധം
സർവ്വസമതാ ബന്ധം തുല്യതാബന്ധത്തിന്റെ (equivalence relation) എല്ലാ നിയമങ്ങളും പാലിക്കുന്നു:
a ≡ a (mod n)
a ≡ b (mod n)
ആകുന്നത് കൃത്യം
b ≡ a (mod n)
ആകുന്ന അവസരങ്ങളിലാണ്
,
b ≡ c (mod n)
എങ്കിൽ
a ≡ c (mod n)
അങ്കഗണിതം
a1 ≡ b1 (mod n)
,
a2 ≡ b2 (mod n),
a ≡ b (mod n),
ഒരു പൂർണ്ണസംഖ്യയാണെങ്കിൽ
a + k ≡ b + k (mod n)
(നീക്കവുമായുള്ള പൊരുത്തം)
k
k a ≡ k b (mod n)
a1 + a2 ≡ b1 + b2 (mod n)
(സങ്കലനവുമായുള്ള പൊരുത്തം)
a1 – a2 ≡ b1 – b2 (mod n)
(വ്യവകലനവുമായുള്ള പൊരുത്തം)
a1 a2 ≡ b1 b2 (mod n)
(ഗുണനവുമായുള്ള പൊരുത്തം)
പൂജ്യത്തിൽ കുറയാത്ത ഒരു പൂർണ്ണസംഖ്യയാണെങ്കിൽ
ak ≡ bk (mod n)
പൂർണ്ണസംഖ്യാഗുണോത്തരങ്ങളുള്ള ബഹുപദമാണെങ്കിൽ
p(a) ≡ p(b) (mod n)
(ബഹുപദങ്ങളുടെ മൂല്യനിർണ്ണയത്തിലെ പൊരുത്തം)
ഘാതം
a ≡ b (mod n)
ആയതുകൊണ്ടു മാത്രം
എസ്റ്റെർഹസി മഡോണ
1508-ൽ ഇറ്റാലിയൻ നവോത്ഥാന ചിത്രകാരനായ റാഫേൽ ചിത്രീകരിച്ച ഒരു എണ്ണച്ചായാചിത്രമാണ് എസ്റ്റെർഹസി മഡോണ. ഈ ചിത്രം ഇപ്പോൾ ഹംഗറിയിലെ ബുഡാപെസ്റ്റിലെ മ്യൂസിയം ഓഫ് ഫൈൻ ആർട്‌സിൽ സൂക്ഷിച്ചിരിക്കുന്നു. 1983 നവംബർ 5 രാത്രി, റാഫേൽ, ജോർജിയോൺ, ടിന്റോറെറ്റോ, ടിയോപോളോ എന്നിവരുടെ മറ്റ് ചിത്രങ്ങൾക്കൊപ്പം ഈ ചിത്രം മോഷ്ടിക്കപ്പെട്ടു. എന്നാൽ ഈ ചിത്രം ഉൾപ്പെടെയുള്ള എല്ലാ ചിത്രങ്ങളും ഇറ്റാലിയൻ കാരാബിനിയേരി ഐജിയോയ്ക്കടുത്ത് ഉപേക്ഷിക്കപ്പെട്ട നിലയിൽ ഗ്രീക്ക് കോൺവെന്റിൽ നിന്ന് കണ്ടെടുത്തു.
മോഡ്യുലർ അങ്കഗണിതം
ഘാതം
ka ≡ kb (mod n)
എസ്റ്റെർഹസി മഡോണ
ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.
ഗ്രന്ഥസൂചിക
വർഗ്ഗം:റാഫേൽ മഡോണാസ് വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
മോഡ്യുലർ അങ്കഗണിതം
ഘാതം
ആകണമെന്നില്ല. എന്നാൽ:
c ≡ d (mod φ(n))
ആണെങ്കിൽ (ഇവിടെ φ ഓയ്‌ലറുടെ ടോഷ്യന്റ് ഫലനമ്മാണ്)
a
,
n
ac ≡ ad (mod n)
എന്നു വരുന്നു.
Cancellation
പൊതുവായ പദങ്ങളെ ഒഴിവാക്കാനുള്ള നിയമങ്ങൾ:
k
ഒരു പൂർണ്ണസംഖ്യയാണെങ്കിൽ
a + k ≡ b + k (mod n)
ആകുമ്പോഴൊക്കെ
a ≡ b (mod n)
ആണ്
,
n
എന്നിവ സഹ-അഭാജ്യമായ പൂർണ്ണസംഖ്യകളാണെങ്കിൽ
k a ≡ k b (mod n)
ഗുണനവിപരീതം
മോഡ്യുലർ ഗുണനവിപരീതത്തിന്റെ നിയമങ്ങൾ:
a
,
n
aa–1 ≡ 1 (mod n)
എന്ന സർവ്വസമതയനുസരിക്കുന്ന
a–1
എന്ന പൂർണ്ണസംഖ്യയുണ്ടാകും.
നെയാണ് a യുടെ മോഡ്യുലോ
ആയുള്ള മോഡ്യുലർ ഗുണനവിപരീതം (modular multiplicative inverse) എന്നു വിളിക്കുന്നത്.
a ≡ b (mod n)
ആവുകയും
ഉണ്ടായിരിക്കുകയും ചെയ്താൽ
a–1 ≡ b–1 (mod n)
(ഗുണനവിപരീതവുമായുള്ള പൊരുത്തം)
a x ≡ b (mod n)
എന്നിവ സഹ-അഭാജ്യമായിരിക്കുകയും ചെയ്താൽ ഈ രേഖീയ സർവ്വസമതയുടെ പരിഹാരം
x ≡ a–1b (mod n)
p
ഒരു അഭാജ്യസംഖ്യയും
അതിൽ ചെറിയതും (
) അതിനോട് സഹ-അഭാജ്യവുമായ ഒരു പൂർണ്ണസംഖ്യയുമാണെങ്കിൽ
യ്ക്ക് ഒരു ഗുണനവിപരീതമുണ്ടാകുമെന്ന് ഇതിൽ നിന്നും കാണാം.
അവലംബം
വർഗ്ഗം:സംഖ്യാസിദ്ധാന്തം വർഗ്ഗം:അങ്കഗണിതം
സെയ്യിദ് അമീർ അലി
ഇന്ത്യയിലെ പ്രമുഖ നിയമജ്ഞനും ഭരണമേധാവിയും ചരിത്രകാരനുമായിരുന്നു സയ്യദ് അമീർ അലി (Syed Ameer Ali ) (1849–1928).
ജീവചരിത്രം
1904-നുശേഷം സെയ്യദ് അമീർ അലി ഇംഗ്ലണ്ടിൽ സ്ഥിരതാമസമാക്കി. 1909-ൽ പ്രിവികൌൺസിലിൽ ജുഡീഷ്യൽ കമ്മിറ്റിയിലെ അംഗമായി ഇദ്ദേഹം നിയമിതനായി. ഇസബെല്ല ഐഡകോൺസ്റ്റാം എന്ന ഇംഗ്ളീഷുകാരിയായിരുന്നു ഇദ്ദേഹത്തിന്റെ സഹധർമിണി. ജീവിതത്തിന്റെ സിംഹഭാഗവും പൊതുപ്രവർത്തനത്തിന് വിനിയോഗിച്ച ഇദ്ദേഹം പല ഉന്നതസ്ഥാനങ്ങളും വഹിച്ചിട്ടുണ്ട്. ഇന്ത്യയിലെ മുസ്ലിങ്ങൾക്ക് പാശ്ചാത്യ രാഷ്ട്രീയസിദ്ധാന്തങ്ങളിൽ പരിചയം ഉണ്ടാകുന്നതിനും അവരുടെ രാഷ്ട്രീയതാത്പര്യങ്ങൾ സംരക്ഷിക്കുന്നതിനും വേണ്ടി 1871-ൽ ദേശീയ മുസ്ലിം സംഘടന ഇദ്ദേഹം സ്ഥാപിച്ചു. അന്നത്തെ സാഹചര്യങ്ങളിൽ ഇന്ത്യയിലെ ബ്രിട്ടിഷ് ഭരണത്തെ ഇദ്ദേഹം പിന്താങ്ങി. 1909-ൽ മിന്റോ-മോർലി പരിഷ്കാരങ്ങൾ ഇന്ത്യയിൽ ഏർപ്പെടുത്തിയപ്പോൾ മുസ്ലിങ്ങൾക്കുവേണ്ടി പ്രത്യേക സമ്മതിദായകപട്ടികയും സംവരണം ചെയ്യപ്പെട്ട നിയോജകമണ്ഡലങ്ങളും ഇദ്ദേഹം ആവശ്യപ്പെട്ടു. ഇന്ത്യൻ യൂണിയൻ മുസ്ലിംലീഗിന്റെ ലണ്ടൻ ശാഖയുടെ സ്ഥാപകനും ഇദ്ദേഹമായിരുന്നു.
ആധുനികപരിതഃസ്ഥിതികളിൽ ഇസ്ലാംമതത്തെ പുനർവ്യാഖ്യാനം ചെയ്യാനും ആധുനികലോകത്തിന് ഇസ്ലാമിനെക്കുറിച്ച് കൂടുതൽ അറിവുണ്ടാക്കാനും അമീർ അലി ശ്രമിച്ചു. 1891-ൽ ഇദ്ദേഹം പ്രസിദ്ധീകരിച്ച ദ് സ്പിരിറ്റ് ഒഫ് ഇസ്ലാം (The Spirit of Islam) ഒരു ക്ളാസ്സിക്കായി അംഗീകരിക്കപ്പെടുന്നു. ഇദ്ദേഹത്തിന്റെ എ ഷോർട്ട് ഹിസ്റ്ററി ഒഫ് ദ് സറാസൻസ് (A Short History of the Saracens) എന്ന ചരിത്രകൃതി വിഖ്യാതമാണ്. ഇസ്ലാമിക നിയമസംഹിതയിൽ അഗാധജ്ഞാനം ഉണ്ടായിരുന്ന സെയ്യദ് അമീർ അലിക്ക് കേംബ്രിഡ്ജ് സർവകലാശാലയിൽനിന്ന് എൽ.എൽ.ഡി. ബിരുദം ലഭിച്ചിട്ടുണ്ട്. പ്രശസ്തമായ ഈ രണ്ടു കൃതികളും എ.എ. കൊച്ചുണ്ണി മാസ്റ്റർ മലയാളഭാഷയിൽ വിവർത്തനം ചെയ്ത് പ്രസിദ്ധീകരിച്ചിട്ടുണ്ട്. 1928 ആഗസ്ത് 3-ന് ഇംഗ്ളണ്ടിലെ സസെക്സിൽ സെയ്യദ് അമീർ അലി അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ചരിത്രകാരന്മാർ
വാസ്തുഹാരാ
ജി. അരവിന്ദൻ സംവിധാനം ചെയ്ത് 1991-ൽ പുറത്തിറങ്ങിയ മലയാളചലച്ചിത്രമാണ്‌ വാസ്തുഹാരാ (The Dispossessed). ചിത്രം മികച്ച സംവിധാനത്തിനും മികച്ച ചലച്ചിത്രത്തിനുമുള്ള ആ വർഷത്തെ സംസ്ഥാന ചലച്ചിത്ര പുരസ്ക്കാരങ്ങൾക്ക് അർഹമായി. പാരഗൺ മൂവീമേക്കേഴ്സിന്റെ ബാനറിൽ ടി. രവീന്ദ്രനാഥ് ആണ് ഈ ചിത്രം നിർമ്മിച്ചത്. മോഹൻലാൽ, നീന ഗുപ്ത, നീലാഞ്ജനാ മിത്ര, ശോഭന എന്നിവർ പ്രധാനവേഷങ്ങളിൽ അഭിനയിച്ചിരിക്കുന്നു.
പ്രമേയം
തങ്ങളുടേതല്ലാത്ത കുറ്റം കൊണ്ട് അഭയാർഥികളാക്കപ്പെടുന്ന മനുഷ്യരുടെ ആത്മവേദനകൾ സംവേദനം  ചെയ്യാനാണ് വാസ്തുഹാരാ ശ്രമിക്കുന്നത്. 1947-ൽ പാകിസ്താനിൽ നിന്നും 1971-ൽ ബംഗ്ലാദേശിൽ നിന്നും ഉണ്ടായ അഭയാർഥിപ്രാവാഹം ആണ് ചിത്രത്തിന്റെ പശ്ചാത്തലം. വിഭജനത്തിന്റെ തിക്താനുഭവങ്ങൾ ഏറ്റുവാങ്ങേി വന്ന ഒരു ബംഗാളി വിധവയുടെ ആത്മീയഭൗതിക സംഘർഷങ്ങൾ പ്രതിപാദിച്ചുകൊണ്ടാണ് വ്യക്തികൾ തമ്മിലുള്ള വേർപെടലിന്റെ തീക്ഷ്ണവേദനയും സ്വന്തം മണ്ണിൽ നിന്ന് പറിച്ചുമാറ്റപ്പെടുന്നവരുടെ അശരണതും ഗൃഹാതുരത്വവും അരവിന്ദൻ ആവിഷ്കരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അരവിന്ദൻ സംവിധാനം ചെയ്ത ചലച്ചിത്രങ്ങൾ വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
പാൾഡിസ്കി
എസ്റ്റോണിയയുടെ വടക്ക് പടിഞ്ഞാറ് ഭാഗത്തായി പാക്രി ഉപദ്വീപിൽ സ്ഥിതി ചെയ്യുന്ന ഒരു തുറമുഖ നഗരമാണ്‌ പാൾഡിസ്കി. ആദ്യകാലത്ത് റാഗെർവിക്ക്(Rågervik) എന്നറിയപ്പെട്ടിരുന്ന ഒരു സ്വീഡിഷ് ജനവാസകേന്ദ്രം ആയിരുന്ന ഇവിടം പതിനെട്ടാം നൂറ്റാണ്ടിൽ റഷ്യൻ നാവികത്താവളം ആയി മാറി. റഷ്യക്കാർ ഇതിനെ ബാൾട്ടിക്ക് തുറമുഖം (Балтийский Порт ("Baltiyskiy Port", i.e. Baltic Port)) എന്ന് 1762-ൽ പുനർനാമകരണം ചെയ്തു. എസ്റ്റോണേഷ്യൻ ഉച്ചാരണത്തിൽ ഇത് പാൾഡിസ്കി എന്നാകുകയും 1933-ൽ ഇത് ഔദ്യോഗികമായി അംഗീകരിക്കുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:എസ്റ്റോണിയയിലെ നഗരങ്ങൾ
ഹരിപ്പാട്
ആലപ്പുഴ ജില്ലയിലെ കാർത്തികപ്പള്ളി താലൂക്കിന്റെ ആസ്ഥാനമാണ് ഹരിപ്പാട്. മധ്യതിരുവിതാംകൂറിലെ പ്രധാനപ്പെട്ട കാർഷിക മേഖലയായ ഓണാട്ടുകരയിലെ പ്രമുഖമായ നഗരങ്ങളിൽ ഒന്നാണ് ഹരിപ്പാട്. ഹരിപ്പാടിന്റെ പ്രാന്തപ്രദേശങ്ങളായ നങ്ങ്യാർകുളങ്ങര, ചേപ്പാട്, ചിങ്ങോലി, പള്ളിപ്പാട്, കുമാരപുരം, കാർത്തികപ്പള്ളി, കാരിച്ചാൽ, ആനാരി, ചെറുതന, വെള്ളംകുളങ്ങര, പിലാപ്പുഴ, പായിപ്പാട്, മണ്ണാറശ്ശാല എന്നീ പ്രദേശങ്ങളിലായി ചെറുതും വലുതുമായ നൂറോളം ക്ഷേത്രങ്ങൾ ഉള്ളതിനാൽ ഹരിപ്പാട് ക്ഷേത്രങ്ങളുടെ നഗരം എന്ന് അറിയപ്പെടുന്നു. മഹാഭാരത കഥയിലെ 'ഏകചക്ര' എന്ന നഗരമാണു ഹരിപ്പാട് എന്നൊരു ഐതിഹ്യം നിലവിലുണ്ട്. കേരളചരിത്രത്തിൽ പരാമർശിച്ചിട്ടുള്ള  ഹരിഗീതപുരമാണു പിന്നീട് ഹരിപ്പാട് എന്നറിയപ്പെട്ടതെന്നാണു മറ്റൊരു ഐതിഹ്യം. ഹരിപ്പാട്ടുള്ള മണ്ണാറശ്ശാല നാഗരാജക്ഷേത്രം വളരെ പ്രസിദ്ധമാണ്.
സാംസ്കാരികം
പ്രശസ്തമായ മണ്ണാറശ്ശാല നാഗരാജക്ഷേത്രം സ്ഥിതി ചെയ്യുന്നതു ഹരിപ്പാടാണ്. കന്നി, തുലാം മാസങ്ങളിലെ ആയില്യം നാളുകളിൽ ഈ ക്ഷേത്രത്തിൽ നടക്കുന്ന പൂജാദികർമങ്ങളിൽ പങ്കെടുക്കാൻ കേരളത്തിനു പുറത്തുനിന്നും നിരവധി ആളുകളും വിദേശികളും ഇവിടെ എത്താറുണ്ട്. ഹരിപ്പാട് സുബ്രഹ്മണ്യക്ഷേത്രം,' 'ത്യപ്പക്കുടം മഹാദേവക്ഷേത്രം'വലിയകുളങ്ങര ദേവീക്ഷേത്രം, മണക്കാട്ട്‌ ദേവി ക്ഷേത്രം എന്നിവയും പ്രശസ്തങ്ങളാണ്. ക്ഷേതങ്ങളുടെ കാര്യത്തിലെന്നപോലെ, നിരവധി ബ്രാഹ്മണ ഇല്ലങ്ങളും, കൊട്ടാരങ്ങളും, ഹരിപ്പാടിന്റെ പ്രത്യേകതയാണ്. അനന്തപുരംകൊട്ടാരം, കാ൪ത്തികപ്പള്ളി കൊട്ടാര൦, ചെമ്പ്രോത്ത് കൊട്ടാരം, കരിപ്പോലിൽ കൊട്ടരം എന്നീ  ക്ഷത്രിയ കോവിലകങ്ങളും പുല്ലാംവഴി ഇല്ലം, കരിങ്ങമൺ ഇല്ലം, ചെങ്ങാറപ്പള്ളി ഇല്ലം എന്നീ ഉയർന്ന മലയാള ബ്രാഹ്മണ ഇല്ലങ്ങളും, പുത്തിയിൽ ഇല്ലം, കൊച്ചു മഠം കാരിക്കമഠം എന്നീ ശിവദ്വിജബ്രാഹ്മണരുടെ(മൂസ്സത്) മഠങ്ങൾ, പുഷ്പക ഉണ്ണിമാരുടെ മഠങ്ങൾ, കഴകകാരായ വാര്യന്മാരുടെ ഗൃഹങ്ങൾ, മാരാർ സമുദായക്കാരുടെ ഭവനങ്ങൾ, നായർ സമുദായ അംഗങ്ങളുടെ ഗൃഹങ്ങൾ എന്നിവ കൊണ്ട് പ്രസിദ്ധമാണ് ഹരിപ്പാട്.ക്ഷേത്രങ്ങളുടെ ബാഹുല്യം കൊണ്ടുതന്നെ അമ്പലവാസി സമൂഹത്തിൽപെട്ട വാര്യർ മാരാർ, ഇളയത്, ശർമ്മ, തുടങ്ങിയ അബ്രാഹ്മണ സമൂഹത്തിൽ പെട്ടവരുടേയും,  നമ്പൂതിരി, പോറ്റി,മൂത്തത്,  എമ്പ്രാന്തിരി, അയ്യർ(തമിഴ് ബ്രഹ്മണർ)  തുടങ്ങിയ ബ്രാഹ്മണസമൂഹത്തിൽ പെട്ടവരുടേയും കുടുംബങ്ങൾ ഹരിപ്പാട് ധാരാളമായി കാണാൻ കഴിയും.ജനസംഖ്യയുടെ സിംഹഭാഗവും നായന്മാർ ആണ്.
കേരളവർമ്മ വലിയ കോയിത്തമ്പുരാൻ 'മയൂരസന്ദേശം' എഴുതിയതു ഹരിപ്പാട് അനന്തപുരത്തു കൊട്ടാരത്തിൽ താമസിച്ചുകൊണ്ടായിരുന്നു. ഹരിപ്പാട് ക്ഷേത്രമതിലിനുള്ളിൽ മയിലുകളെ സൂക്ഷിക്കുന്ന മയിൽശാലയിൽ വെച്ചു മയിലിനെ കണ്ടുമുട്ടുന്നതും, ഹരിപ്പാട് മുതൽ തിരുവനന്തപുരം വരെയുള്ള വഴിയോരദ്യശ്യങ്ങളും എന്നിവ വിശദമായി മയൂരസന്ദേശത്തിൽ വർണിച്ചിട്ടുണ്ട്.
ശ്രീകുമാരൻ തമ്പി (സിനിമ, സാഹിത്യം), പി. ജി. തമ്പി (രാഷ്ട്രീയം, സാഹിത്യം), സി. ബി. സി. വാര്യർ (രാഷ്ട്രീയം), ജി. പി. മംഗലത്തുമഠം (രാഷ്ട്രീയം), ഹരിപ്പാട് രാമക്യഷ്ണൻ (കഥകളി), ടി. എൻ. ദേവകുമാർ (രാഷ്ട്രീയം), കെ. മധു (സിനിമ), നവ്യാ നായർ (സിനിമ), ഹരിപ്പാട് സോമൻ (സിനിമ),എം.ജി ശ്രീകുമാർ (സിനിമ),എം.ജി രാധാകൃഷ്ണൻ, [[ഡൊ. കെ ഓമനക്കുട്ടി (സംഗീതം)
(പാമ്പ് പിടുത്ത വിദഗ്ധൻ ) ശ്യാം ഹരിപ്പാട്,
R.L.V.Saranya (Dance) അശോകൻ [സിനിമ] അനിൽ പനച്ചൂരാൻ [കവി ]  ശേഷാദ്രി അയ്യർ ഹരിപ്പാട് രാമൻകുട്ടി (സംഗീതം), മലബാർ ഗോപാലൻ നായർ (സംഗീതം )
ഡോ. വി എസ്സ് ശർമ്മ (സാഹിത്യകാരൻ, വാഗ്മി), ഹരിപ്പാട് കെ.പി. എൻ പിള്ള (സംഗീതം ) ദേവദാസ് (ഗാനരചന ) ആർ ലോപ (സാഹിത്യം) ബിനുവിശ്വനാഥൻ (സാഹിത്യം) എന്നിവർ പ്രസിദ്ധരായ ഹരിപ്പാട് സ്വദേശികളാണ്. അതുപോലെ തന്നെ വള്ളംകളിയുടെ ഹൃദയഭൂമിയാണ് ഹരിപ്പാട്.ഹരിപാടിന്റെ പ്രാന്തഭാഗങ്ങളിൽ ആണ് ഏറ്റവും കൂടുതൽ വള്ളം കളിമൽസരങ്ങളും ചുണ്ടൻവള്ളങ്ങൾ ഉള്ളതും. ആനാരിചുണ്ടൻ,ചെറുതന,പായിപ്പാട്,ആയാപറമ്പ്,വെള്ളംകുളങ്ങര,കരുവാറ്റ ശ്രീഗണേഷ്[2]തൃക്കുന്നപ്പുഴ ദേവാസ് എന്നി ചുണ്ടൻവള്ളങ്ങളും ഒട്ടനേകം ചുരുട്ട് വള്ളങ്ങളും ഹരിപ്പാടിന്റെ മാത്രം പ്രത്യേകതയാണ്
സുപ്രസിദ്ധമായ 'പായിപ്പാട് വള്ളംകളി' ഹരിപ്പാട് സുബ്രഹ്മണ്യക്ഷേത്രവുമായി ബന്ധപ്പെട്ടിരിക്കുന്നു.
ഹരിപ്പാടിലെ പ്രശസ്തവ്യക്തികൾ
ശ്രീകുമാരൻ തമ്പി, കെ. മധു, പത്മരാജൻ, ശിവൻ, സന്തോഷ്‌ ശിവൻ, സംഗീത് ശിവൻ, സഞ്ജീവ് ശിവൻ, സഞ്ജീവ് ശങ്കർ, രവി കെ ചന്ദ്രൻ, മല്ലിക സുകുമാരൻ, പഴയ നടി മീന, വി ദക്ഷിണ മൂർത്തി, പാമ്പ് സംരക്ഷകൻ ശ്യാം ഹരിപ്പാട്, മനോജ്‌ പിള്ള, മധു മുട്ടം, അശോകൻ, എംജി ശ്രീ കുമാർ, എംജി രാമകൃഷ്ണൻ, ചെറിയാൻ കൽപകവാടി, (രാഷ്ട്രീയം ) എം എൽ എ രമേശ്‌ ചെന്നിത്തല.
ചെങ്ങാരപ്പള്ളി നാരായണൻ പോറ്റി ( M.A.llb). ( എക്സ്. എം.എൽ. എ.), സി.ബി.സി. വാരിയർ എക്സ് എം എൽ എ,ഹരിപ്പാട് രാമകൃഷ്ണൻ( കഥകളി),കലാമണ്ഡലം വിജയകുമാരി(നൃത്തം), ലോപമുദ്ര ആർ നായർ(കവയിത്രി), സുരേഷ് മണ്ണാറശാല(കവി).,കരുവാറ്റ ചന്ദ്രൻ അധ്യാപകൻ, P പത്മരാജൻ സിനിമ ,കേരളവർമ്മ വലിയ കോയി തമ്പുരാൻ,
PV തമ്പി നോവലിസ്റ്റ്. ,ഏവൂർ പരമേശ്വരൻ ബാലസാഹിത്യം.
അവലംബം
വിഭാഗം:ആലപ്പുഴ ജില്ലയിലെ പട്ടണങ്ങൾ
അൽമ - റേഡിയോ ടെലിസ്കോപ്പ് ശ്രേണി
ചിലിയുടെതലസ്ഥാനമായ സാന്ത്യാഗോയിൽ നിന്ന് 1700 കിലോമീറ്ററോളം വടക്കുഭാഗത്ത്  അറ്റക്കാമ മരുഭൂമിയിൽ സ്ഥാപിച്ചിരിക്കുന്ന റേഡിയോ ദൂരദർശിനി ശ്രേണിയാണ് അൽമ. അറ്റക്കാമ ലാർജ്‌ മില്ലിമീറ്റർ/സബ്‌മില്ലിമീറ്റർ അറെയ് (അൽമ) എന്ന ഈ ബഹുരാഷ്ട്ര ജ്യോതിശ്ശാസ്ത്ര പ്രോജക്ട് ലോകത്തിൽ ഇപ്പോഴുള്ളതിൽ വെച്ച് ഏറ്റവും വലിയ റേഡിയോ ടെലസ്‌കോപ്പാണ്. നൂറു കോടി അമേരിക്കൻ ഡോളറാണ് ഇതിന്റെ ചെലവ്. 12മീറ്ററും 7 മീറ്ററും വ്യാസമുള്ള 66 റേഡിയോ ദൂരദർശിനികളാണ് ഇതിലുള്ളത്. 2011 സെപ്തംബർ 30 ന് ഈ ടെലസ്കോപ്പിന്റെ പ്രവർത്തനം ആരംഭിച്ചു. 2011 ഒക്ടോബർ 3ന് ഇതിൽ നിന്നുള്ള ആദ്യത്തെ ചിത്രം ലഭിച്ചു. എന്നാൽ ഔദ്യോഗികമായ ഉദ്ഘാടനം 2013 മാർച്ച് 13നാണ് ഉണ്ടായത്.
ചിലയിലെ ഒബ്‌സർവേറ്ററി പ്രവർത്തനങ്ങൾക്ക്‌ മേൽനോട്ടം കൊടുക്കുന്നത് യൂറോപ്യൻ സതേൺ ഒബ്‌സർവേറ്ററിയാണ്.
ഭൂമിയിൽ ഏറ്റവും ഉയരത്തിൽ സ്ഥാപിക്കപ്പെട്ട ടെലസ്കോപ്പ്, ഏറ്റവും ഉയർന്ന വ്യക്തതയുള്ള പ്രപഞ്ചചിത്രങ്ങൾ നൽകുന്ന വാനനിരീക്ഷണകേന്ദ്രം, ഏതു ബഹിരാകാശ ടെലസ്കോപ്പിനേക്കാളും വ്യക്തമായ കാഴ്ചനൽകുന്ന പര്യവേക്ഷണനിലയം, ഏറ്റവും വലുതും സംവേദനക്ഷമവുമായ അനുബന്ധ ഉപകരണങ്ങൾ സജ്ജീകരിച്ച ഒബ്സർവേറ്ററി, ഏറ്റവും നവീനമായ സോഫ്റ്റ്‌വേർസങ്കേതങ്ങൾ ഉപയോഗിക്കുന്ന നിരീക്ഷണ നിലയം. എന്നിങ്ങനെ നിരവധി സവിശേഷതകൾ അൽമയ്കുണ്ട്. 12 മീറ്റർവരെ വ്യാസമുള്ള 66 റേഡിയോ ടെലസ്കോപ്പുകൾ ഓപ്ടിക്കൽ ഫൈബർ ഉപയോഗിച്ച് അതിവിദഗ്ദ്ധമായി ബന്ധിപ്പിക്കുകയും 16 കിലോമീറ്റർ ചുറ്റളവിൽ അവയുടെ സ്ഥാനം ക്രമീകരിക്കുകയും ചെയ്യാൻകഴിയുന്ന നിരീക്ഷണകേന്ദ്രത്തിന്റെ കളക്ടിങ് ഏരിയ 71,000 ച.അടിയാണ്. 1.3 ബില്യൺ യുഎസ് ഡോളറാണ് പദ്ധതിയുടെ നിർമ്മാണച്ചെലവ്.
100 ടൺ ഭാരവും 12 മീറ്റർ വ്യാസവുമുള്ള ആന്റിനകൾ സമുദ്രനിരപ്പിൽ നിന്ന്‌ 5000മീറ്റർ ഉയരത്തിൽ സ്ഥിതിചെയ്യുന്ന ചജ്നാന്തോർ പീഠഭൂമിയിലാണ് സ്‌ഥാപിച്ചിട്ടുള്ളത്‌. യൂറോപ്യൻ സതേൺ ഒബ്‌സർവേറ്ററിയുടെ മേൽനോട്ടത്തിൽ ദി യൂറോപ്യൻ എഎംഇ കൺസോർഷ്യമാണ്‌ ആന്റിന നിർമ്മിച്ചത്‌. അമേരിക്ക, ജപ്പാൻ, കാനഡ തുടങ്ങിയ രാജ്യങ്ങളുടെ സഹകരണത്തോടെയാണ്‌ യൂറോപ്യൻ സതേൺ ഒബ്‌സർവേറ്ററി അറ്റക്കാമയിൽ ഇത് സ്‌ഥാപിച്ചത്‌. 2009 ലാണ്‌ ആദ്യത്തെ ആന്റിനയുടെ കൂട്ടിച്ചേർക്കൽ നടത്തിയത്‌. ഈ ടെലസ്‍കോപ്പ് വഴി ഗ്രഹങ്ങളുടെ ഉത്‌ഭവം, നക്ഷത്രങ്ങൾ, ഗ്യാലക്‌സി, പ്രപഞ്ചം തുടങ്ങിയവയെപ്പറ്റിയുള്ള പഠനങ്ങൾക്ക് പുതിയ ദിശാബോധം ലഭിക്കും.
നക്ഷത്രങ്ങളുടെയും ഗ്രഹങ്ങളുടെയും ജനനത്തെക്കുറിച്ചാണ് അൽമ ആദ്യമായി പഠിക്കുന്നത്. പ്രപഞ്ചത്തിലെ ആദ്യ നക്ഷത്രങ്ങൾ, അവയുടെ ഘടന, ആകാശഗംഗയിലെ ഗ്രഹരൂപീകരണം, ഇവയെക്കുറിച്ചെല്ലാം വളരെ വ്യക്തതയുള്ള ചിത്രങ്ങളും കൃത്യമായ വിവരങ്ങളും അൽമ നൽകും. ഗലീലിയോയുടെ ടെലസ്കോപ്പുമുതൽ ഇങ്ങോട്ടുള്ള വാനനിരീക്ഷണ ചരിത്രത്തിലെ ഏറ്റവും വലിയ കുതിച്ചുചാട്ടമായാണ് ശാസ്ത്രലോകം അൽമ യെ കാണുന്നത്. പതിനാറുവർഷം മുമ്പ്, 1995ലാണ് അൽമ പദ്ധതി ആസൂത്രണംചെയ്തത്. യൂറോപ്യൻ സതേൺ ഒബ്സർവേറ്ററി, യുഎസിലെ നാഷണൽ സയൻസ് ഫൗണ്ടേഷൻ ‌, കനഡയിലെ നാഷണൽ റിസർച്ച് കൗൺസിൽ, നാഷണൽ അസ്ട്രോണമിക്കൽ ഒബ്സർവേറ്ററി ഓഫ് ജപ്പാൻ, തായ്വാനിലെ അക്കാഡെമിയ സിനിക്ക ഇൻസ്റ്റിറ്റ്യൂട്ട് ഓഫ് അസ്ട്രോണമി ആൻഡ് അസ്ട്രോഫിസിക്സ്, ചിലി റിപ്പബ്ലിക് എന്നിവരാണ് പദ്ധതിയുടെ പങ്കാളികൾ.
പുറത്തേക്കുള്ള കണ്ണികൾ
വർഗ്ഗം:ബഹിരാകാശ ദൂരദർശിനികൾ
അശ്മിത് പട്ടേൽ
ബോളിവുഡ് ചലച്ചിത്ര രംഗത്തെ ഒരു നടനാണ് അശ്മിത് പട്ടേൽ (ജനനം: 1978 ജനുവരി 13).
ആദ്യജീവിതം
അമിത് പട്ടെലിന്റെയും ആശ പട്ടേലിന്റേയും മകനാണ് അശ്മിത്. സഹോദരി അമിഷ പട്ടേൽ ബോളിവുഡിലെ തന്നെ ഒരു നടിയാണ്.ആദ്യകാലത്ത് തന്റെ പിതാവിന്റെ ബിസ്സിനസ്സിൽ സഹായിച്ചിരുന്ന അശ്മിത് പിന്നീട് തന്റെ സഹോദരിയെപ്പോലെ ഹിന്ദി സിനിമ ലോകത്തേക്ക് വരികയായിരുന്നു.
തന്റെ ഉന്നത വിദ്യാഭ്യാസം പൂർത്തീകരിച്ചത് ടെക്സാസിൽ നിന്നാണ്. 2000 ത്തിൽ വിദ്യാഭ്യാസം പൂർത്തീകരിച്ചു.
പുറത്തേക്കുള്ള കണ്ണികൾ
വർഗ്ഗം:1978-ൽ ജനിച്ചവർ വർഗ്ഗം:ജനുവരി 13-ന് ജനിച്ചവർ വർഗ്ഗം:ഹിന്ദി ചലച്ചിത്രനടന്മാർ
ലിലിയം ഔറാറ്റം
അവലംബം
വർഗ്ഗം:ലിലിയം വർഗ്ഗം:സപുഷ്പികൾ
അർത്തുങ്കൽ പള്ളി
thumb|250px|17-ആം നൂറ്റാണ്ടിൽ [[പോർച്ചുഗീസുകാർ പണിത വി. ആൻഡ്രൂസ് പള്ളി]] ആലപ്പുഴ ജില്ലയിലെ ചേർത്തല താലൂക്കിൽ അർത്തുങ്കൽ എന്ന പ്രദേശത്ത് സ്ഥിതി ചെയ്യുന്ന ഒരു ക്രൈസ്തവ ദേവാലയമാണ് അർത്തുങ്കൽ പള്ളി എന്നറിയപ്പെടുന്ന സെന്റ് ആൻഡ്രൂസ് ബസിലിക്ക. പോർച്ചുഗീസുകാർ പണിത പുരാതനമായ ഈ ദേവാലയം വിശുദ്ധ സെബസ്ത്യാനോസിന്റെ നാമത്തിലുള്ള കേരളത്തിലെ ഒരു പ്രമുഖ തീർഥാടനകേന്ദ്രവുമാണ്. ആലപ്പുഴ രൂപതയുടെ കീഴിലാണ് ഈ ദേവാലയം പ്രവർത്തിക്കുന്നത്. വിശുദ്ധ സെബസ്ത്യാനോസിന്റെ തിരുനാൾ ഇവിടെ ആഘോഷപൂർവ്വം കൊണ്ടാടാറുണ്ട്. ശബരിമല ദർശനം കഴിഞ്ഞെത്തുന്ന ഈ ഭാഗത്തുള്ള അയ്യപ്പഭക്തർ അർത്തുങ്കൽ പള്ളിയിൽ വെളുത്തച്ചന്റെ സവിധത്തിലെത്തിലെത്തി നേർച്ചകൾ സമർപ്പിച്ച് മാലയൂരുന്ന ഒരു പതിവും ഉണ്ട്.
ചരിത്രം
കേരളത്തിലെ നാട്ടുരാജ്യങ്ങളിലൊന്നായിരുന്ന മൂത്തേടത്ത് രാജ്യത്തിന്റെ ആസ്ഥാനമായിരുന്നു അർത്തുങ്കൽ. വ്യവസായിക കേന്ദ്രം കൂടിയായിരുന്ന ഈ പ്രദേശത്ത് ധാരാളം ക്രൈസ്തവരുണ്ടായിരുന്നു. പക്ഷേ, ദേവാലയത്തിന്റെയും വൈദികരുടെയും അഭാവം മൂലം മാമോദീസ അടക്കമുള്ള കൂദാശകൾ സ്വീകരിക്കുവാൻ ഇവർക്ക് മാർഗ്ഗമുണ്ടായിരുന്നില്ല. വാസ്കോ ഡ ഗാമയുടെ കേരളസന്ദർശനത്തിന് ശേഷം ഇവിടെയെത്തിയ പോർട്ടുഗീസ് മിഷണറിമാരിൽ ചിലർ മൂത്തേടവും സന്ദർശിച്ചു. തദ്ദേശവാശികളായ ക്രൈസ്തവർ ഇവരെ ഏറെ സന്തോഷത്തോടെ സ്വീകരിച്ചു. അർത്തുങ്കൽ കേന്ദ്രമാക്കി അന്ന് ഈ പ്രദേശം ഉൾപ്പെട്ടിരുന്ന അങ്കമാലി രൂപതയുടെ മെത്രാനായിരുന്ന മാർ അബ്രഹാമിന്റെ അനുവാദപ്രകാരം മതപ്രബോധനവും കൂദാശ നൽകലും ആരംഭിച്ചു. 1560 മുതൽ മിഷണറിമാരും നാട്ടുകാരായ ക്രൈസ്തവരും ഒരു ദേവാലയം പണിയുന്നതിനായി മൂത്തേടത്ത് രാജാവിന്റെ അനുവാദം തേടിയെങ്കിലും അദ്ദേഹം ആദ്യം സമ്മതം നൽകിയില്ല. എന്നാൽ നിരന്തര അഭ്യർത്ഥനയും മിഷണറിമാരിൽ നിന്ന് തനിക്ക് ലഭിച്ച സഹായങ്ങളും പരിഗണിച്ച് രാജാവ് ദേവാലയ നിർമ്മാണത്തിന് അനുമതി നൽകുകയും തടിയുടെ ആവശ്യത്തിലേക്കായി തന്റെ ഉദ്യാനത്തിൽ നിന്ന് മരങ്ങൾ നൽകി സഹായിക്കുകയും ചെയ്തു. ഇപ്രകാരം 1581-ൽ ആർത്തുങ്കലിൽ വിശുദ്ധ അന്ത്രയോസിന്റെ നാമധേയത്തിൽ തടിയിലും തെങ്ങോലയിലും വടക്കോട്ട് ദർശനമായി പണികഴിപ്പിച്ച ദേവാലയത്തിന്റെ പ്രതിഷ്ഠാ കർമ്മം നടന്നത് വി.അന്ത്രയോസിന്റെ തിരുനാൾ ദിനമായ നവംബർ 30-നായിരുന്നു. ഫാദർ ഗാസ്പർ പയസ് ആയിരുന്നു ആദ്യവികാരി. 1584-ൽ പള്ളിയുടെ വികാരിയായി ചുമതലയേറ്റ ഫാദർ ഫെനിഷ്യോ പള്ളിയുടെ നവീകരണത്തിൽ താല്പര്യമെടുക്കുകയും കല്ലിലും കുമ്മായത്തിലും പുതുക്കി നിർമ്മിക്കുകയും ചെയ്തു. ഫെനിഷ്യോയെ സാധാരണക്കാരായ ജനങ്ങളും ഭരണാധികാരികളും വളരെയധികം ഇഷ്ടപ്പെടുകയും ഒരു വിശുദ്ധനായി കരുതി ബഹുമാനിക്കുകയും ചെയ്തു. ജനങ്ങൾ യൂറോപ്യൻ പുരോഹിതനായിരുന്ന അദ്ദേഹത്തെ "വെളുത്ത അച്ചൻ" എന്നു ആദരപൂർവ്വം വിളിച്ചിരുന്നു. 'വെളുത്തച്ചൻ' എന്നത് പിന്നീട് വിശുദ്ധ സെബസ്ത്യാനോസിന്റെ മറ്റൊരു പേരായി മാറുകയാണ് ഉണ്ടായത്. 1632-ൽ ഫാദർ ഫെനോഷ്യ മരണമടയുകയും വലിയൊരു ജനാവലിയുടെ സാന്നിദ്ധ്യത്തിൽ പള്ളിയുടെ ഉള്ളിൽ തന്നെ സംസ്കരിക്കുകയും ചെയ്തു.
1640-ൽ പള്ളി പടിഞ്ഞാറോട്ട് അഭിമുഖമായി വിപുലവും മനോഹരവുമായി പുനർനിർമ്മിച്ചു. ഗതാഗതസൗകര്യങ്ങൾ പരിമിതമായിരുന്ന കാലത്ത് നിർമ്മാണാവശ്യത്തിനുള്ള കരിങ്കല്ലുകൾ വള്ളങ്ങളിലായിരുന്നു ആർത്തുങ്കലിൽ എത്തിച്ചത്. ഇക്കാലയളവിലാണ് ഇറ്റലിയിലെ മിലാനിൽ നിന്നുള്ള വിശുദ്ധ സെബസ്ത്യാനോസിന്റെ രൂപം പള്ളിയിൽ പ്രതിഷ്ഠിക്കുന്നത്.
ബസിലിക്ക
2010 ജൂലൈ 9 നാണ് ഈ പള്ളിയെ ബസിലിക്കയായി ഉയർത്തിയത്. പള്ളിയുടെ ദീർഘകാല ചരിത്രപ്രാധാന്യം കണക്കിലെടുത്താണ് ബസിലിക്കയാക്കിയത്. കേരളത്തിലെ ഏഴാമത്തെയും ആലപ്പുഴ രൂപതയിലെ ആദ്യത്തെയും ബസിലിക്കയാണ് അർത്തുങ്കൽ. ആലപ്പുഴ രൂപതയിൽ നിന്ന് രണ്ടാമതൊരു `മൈനർ ബസിലിക്ക´പദവി ലഭിക്കാൻ സാധ്യതയുള്ളത് തുമ്പോളിപ്പള്ളിക്കാണ്. .
തിരുനാൾ
എല്ലാ വർഷവും ജനുവരി 10-ന് ആരംഭിക്കുന്ന ചരിത്രപ്രസിദ്ധമായ അർത്തുങ്കൽ തിരുനാൾ ജനുവരി 27നാണ് സമാപിക്കുന്നത്. ഈ തിരുനാളിനാരംഭമായി ഉയർത്തുവാനുള്ള കൊടി പാലായിൽ നിന്നുമാണ് എത്തിക്കുക. ഈ കൊടി ആദ്യം തുമ്പോളിപള്ളിയിലും(സെന്റ്. തോമസ് പള്ളി, തുമ്പോളി- പ്രസിദ്ധമായ മരിയൻ തീർത്ഥാടന കേന്ദ്രം).തുടർന്ന് ആഘോഷമായ പ്രദക്ഷിണത്തോടൊപ്പം അന്നേ ദിവസം വൈകിട്ട് അർത്തുങ്കൽ പള്ളിയിൽ എത്തിക്കും. ഈ പെരുന്നാൾക്കാലത്ത് എല്ലാ മത വിഭാഗങ്ങളിലുമുള്ള ധാരാളം ഭക്തജനങ്ങൾ അർത്തുങ്കൽ പള്ളിയിൽ എത്തിച്ചേരുന്നു. കൊടിയ രോഗങ്ങളിൽ നിന്നും അപകടങ്ങളിൽ നിന്നും രക്ഷപെട്ടവരുമാണ് വിശുദ്ധ സെബസ്ത്യാനോസിന് നന്ദി പ്രകാശിപ്പിക്കുവാൻ പെരുന്നാളിന് എത്തുന്നത്. അവർ അടുത്തുള്ള കടൽത്തീരത്തുനിന്ന് പള്ളി വരെ മുട്ടിൽ ഇഴഞ്ഞ് വിശുദ്ധനോടുള്ള കൃതജ്ഞത കാണിക്കുന്നു. സ്വർണ്ണം, വെള്ളി, എന്നിവയിൽ തീർത്ത മനുഷ്യാവയവങ്ങളുടെയും അമ്പ്, വില്ല് എന്നിവയുടെയും രൂപങ്ങളും വിശ്വാസികൾ ഇവിടെ കാണിക്കയായി അർപ്പിക്കുന്നു. ജനുവരി 20-നാണ് പ്രധാന തിരുനാൾ. പ്രസിദ്ധമായ നാലു മണിക്കൂർ പ്രദക്ഷിണം അന്നാണ്.കൂടാതെ ആലപ്പുഴ ജില്ലയിൽ അർത്തുങ്കൽ പള്ളി കഴിഞ്ഞാൽ ഇതുപോലെ വളരെ ആഘോഷത്തോടെ നടത്തുന്ന വലിയ തിരുനാളുകളിൽ ഒന്നാണ് തുമ്പോളിപള്ളിയിലെ അമലോത്ഭവ മാതാവിന്റെ-(തുമ്പോളി മാതാവിന്റെ) തിരുനാൾ.
എത്തിച്ചേരാനുള്ള വഴി
സ്റ്റേഷൻ: ചേർത്തല.
കുറിപ്പുകൾ
൧. അർത്തുങ്കൽ വെളുത്തച്ചനും ശബരിമല അയ്യപ്പനുമായി ബന്ധപ്പെട്ട് ധാരാളം ഐതിഹ്യങ്ങൾ നിലവിലുണ്ട്. അയ്യപ്പന്റേയും വാവരുടേയും അടുത്ത സുഹൃത്തായിരുന്നു വി. ആൻഡ്രൂ എന്ന് ഫ്രാൻസിസ് ഡേയ് കേരളത്തെക്കുറിച്ച് 1863-ൽ എഴുതിയ ഗ്രന്ഥത്തിൽ വിവരിക്കുന്നു. എന്നാൽ ഐതിഹ്യങ്ങളിൽ സൂചിപ്പിക്കുന്ന വെളുത്തച്ചൻ യൂറോപ്യനായ ഫാദർ ഫെനോഷ്യ ആണെന്നാണ് മറ്റൊരു അഭിപ്രായം. കലകളിലും ദർശനങ്ങളിലും തത്പരനായിരുന്ന ഈ വൈദികശ്രേഷ്ഠൻ കളരിപ്പയറ്റ് പഠിക്കുവാനായി ചീരപ്പൻചിറയിലെത്തി. അയ്യപ്പന്റെ ഗുരുകുലവും ചീരപ്പൻചിറയായിരുന്നുവെന്നും അവിടെ ഇരുവരും സഹോദരതുല്യമായ സ്നേഹത്തോടെ താമസിച്ചു പഠിച്ചുവെന്നും ഇവരുടെ ഭാഷ്യം.
൨അർത്തുങ്കൽ പള്ളി ശിവക്ഷേത്രം ആയിരുന്നുവെന്നും ക്രിസ്ത്യാനികൾ അത് പള്ളിയാക്കി മാറ്റുകയായിരുന്നുവെന്നുമാണ് ആർ.എസ്.എസ് സൈദ്ധാന്തികനായ ടി.ജി മോഹൻദാസിന്റെ വാദം. ശബരിമല ദർശനം കഴിഞ്ഞെത്തുന്ന ഈ ഭാഗത്തുള്ള അയ്യപ്പഭക്തർ ഇവിടെ നില നിന്നിരുന്ന പഴയ ശ്രീകോവിലിനു നേർക്ക് നോക്കിയാണ് പ്രാർത്ഥിച്ചു മാല ഊരുന്നതെന്നാണ് ഇദ്ദേഹത്തിന്റെ അഭിപ്രായം.
പുറംകണ്ണികൾ
വിഭാഗം:ആലപ്പുഴ ജില്ലയിലെ ക്രിസ്ത്യൻ പള്ളികൾ വിഭാഗം:കേരളത്തിലെ ബസിലിക്കകൾ വർഗ്ഗം:കേരളത്തിലെ ലത്തീൻ കത്തോലിക്കാ സഭയിലെ പള്ളികൾ
ഡിറക്റ്റ്‌എക്സ്
മൈക്രോസോഫ്റ്റിന്റെ പ്ലാറ്റ്ഫോമുകളിൽ മൾട്ടിമീഡിയയുമായി ബന്ധപ്പെട്ട പ്രവർത്തനങ്ങൾ നടത്തുന്നതിനുള്ള ആപ്ലികേഷൻ പ്രോഗ്രാമിങ്ങ് ഇന്റർഫേസുകളുടെ (application programming interfaces, APIs) കൂട്ടമാണ്‌ മൈക്രോസോഫ്റ്റ് ഡിറക്റ്റ്എക്സ് (Microsoft DirectX), പ്രതേകിച്ച് ഗെയിം പ്രോഗ്രാമിങ്ങ്, വീഡിയോ തുടങ്ങിയവയുമായി ബന്ധപ്പെട്ട ആവശ്യങ്ങൾക്ക് ഇത് ഉപയോഗിക്കുന്നു. ഇതിലുള്ള എല്ലാ എ.പി.ഐകളൂടേയും പേരുകൾ തുടങ്ങുന്നത് ഡിറക്റ്റ് (Direct) എന്ന പദം ഉപയോഗിച്ചാണ്‌, ഡിറക്റ്റ് 3ഡി(Direct3D), ഡിറക്റ്റ്ഡ്രോ(DirectDraw), ഡിറക്റ്റ്മ്യൂസിക്(DirectMusic), ഡിറക്റ്റ് പ്ലേ(DirectPlay), ഡിറക്റ്റ്സൗണ്ട്(DirectSound) എന്നിങ്ങനെ. ഡിറക്റ്റ് എക്സ് എന്ന വാക്കുകൊണ്ട് അവയെ പൊതുവായി സൂചിപ്പിക്കുകയും ഗണത്തിന്റെ പൊതുനാമമായി തീരുകയും ചെയ്തു. എക്സ്ബോക്സ് (Xbox) പുറത്തിറക്കിയതിനുശേഷം എസ്ക്‌ഇൻപുട്ട് (XInput) എന്ന പേരിൽ എ.പി.ഐ ഗണം കൂടി ചേർക്കുകയും ചെയ്തു.
ഡയറക്ട്3ഡി (DirectX-നുള്ളിലെ 3D ഗ്രാഫിക്സ് API) മൈക്രോസോഫ്റ്റ് വിൻഡോസിനും എക്സ്ബോക്സ് ലൈൻ കൺസോളുകൾക്കുമുള്ള വീഡിയോ ഗെയിമുകളുടെ വികസനത്തിൽ വ്യാപകമായി ഉപയോഗിക്കുന്നു. വിഷ്വലൈസേഷനും കാഡ്/കാം(CAD/CAM) എഞ്ചിനീയറിംഗ് പോലുള്ള ഗ്രാഫിക്സ് ടാസ്ക്കുകൾക്കുമായി മറ്റ് സോഫ്റ്റ്വെയർ ആപ്ലിക്കേഷനുകളും ഡയറക്ട്3ഡി ഉപയോഗിക്കുന്നു. ഡയറക്ട്3ഡി എന്നത് ഡയറക്ട്എക്സിന്റെ ഏറ്റവും വ്യാപകമായി പ്രചരിപ്പിക്കപ്പെട്ട ഘടകമായതിനാൽ, "ഡയറക്ട്എക്സ്", "ഡയറക്ട്3ഡി" എന്നീ പേരുകൾ പരസ്പരം മാറിമാറി ഉപയോഗിക്കുന്നത് സാധാരണമാണ്.
ഡയറക്ട്എക്സ് സോഫ്റ്റ്‌വെയർ ഡെവലപ്‌മെന്റ് കിറ്റിൽ (SDK) പുനർവിതരണം ചെയ്യാവുന്ന ബൈനറി രൂപത്തിലുള്ള റൺടൈം ലൈബ്രറികളും കോഡിംഗിൽ ഉപയോഗിക്കുന്നതിനുള്ള ഡോക്യുമെന്റേഷനും ഹെഡറുകളും അടങ്ങിയിരിക്കുന്നു. യഥാർത്ഥത്തിൽ, ഗെയിമുകളുടെ റൺടൈം മാത്രമായിരുന്നു ഉപയോക്താവ് ഇൻസ്റ്റാൾ ചെയ്തിട്ടുള്ളൂ. വിൻഡോസ് 95 ഡയറക്‌ട് എക്‌സിനൊപ്പമല്ല ലോഞ്ച് ചെയ്തത്, പക്ഷേ വിൻഡോസ് 95 ഒഇഎം സർവീസ് റിലീസ് 2-ൽ ഡയറക്‌ട് എക്‌സ് ഉൾപ്പെടുത്തിയിട്ടുണ്ട്. വിൻഡോസിന്റെ എല്ലാ പതിപ്പുകളും പുറത്തിറങ്ങിയതു മുതൽ വിൻഡോസ് 98 ഉം വിൻഡോസ് എൻടി 4.0 ഉം ഡയറക്‌ട് എക്‌സിനൊപ്പം ഷിപ്പുചെയ്‌തു. എസ്ഡികെ സൗജന്യ ഡൗൺലോഡ് ആയി ലഭ്യമാണ്. റൺടൈമുകൾ പ്രൊപ്രൈറ്ററി, ക്ലോസ്ഡ് സോഴ്‌സ് സോഫ്‌റ്റ്‌വെയർ ആണെങ്കിലും, മിക്ക എസ്ഡികെ സാമ്പിളുകൾക്കും സോഴ്‌സ് കോഡ് നൽകിയിട്ടുണ്ട്. വിൻഡോസ് 8 ഡെവലപ്പർ പ്രിവ്യൂ റിലീസ് മുതൽ, ഡയറക്‌ട് എക്‌സ് എസ്ഡികെ വിൻഡോസ് എസ്ഡികെയിൽ സംയോജിപ്പിച്ചിരിക്കുന്നു.
വികസന ചരിത്രം
1994 അവസാനത്തോടെ, മൈക്രോസോഫ്റ്റ് അതിന്റെ അടുത്ത ഓപ്പറേറ്റിംഗ് സിസ്റ്റമായ വിൻഡോസ് 95 പുറത്തിറക്കാൻ തയ്യാറായി. ഉപഭോക്താക്കൾ നൽകുന്ന മൂല്യത്തിലെ ഒരു പ്രധാന ഘടകം അതിൽ പ്രവർത്തിപ്പിക്കാൻ കഴിയുന്ന പ്രോഗ്രാമുകളാണ്. മൈക്രോസോഫ്റ്റ് ജീവനക്കാരനായ അലക്സ് സെന്റ് ജോൺ തങ്ങളുടെ എം.എസ്.-ഡോസ് ഗെയിമുകൾ വിൻഡോസ് 95-ലേക്ക് കൊണ്ടുവരാൻ എത്രത്തോളം സാധ്യതയുണ്ടെന്ന് ചോദിച്ച് വിവിധ ഗെയിം ഡെവലപ്പർമാരുമായി ചർച്ച നടത്തി, പ്രതികരണങ്ങൾ മിക്കവാറും പ്രതികൂലമായിരുന്നു; എം.എസ്.-ഡോസ് അല്ലെങ്കിൽ മറ്റ് ഗെയിമിംഗ് പ്ലാറ്റ്‌ഫോമുകളെ അപേക്ഷിച്ച് വിൻഡോസ് എൺവയൺമെന്റ് വികസിപ്പിക്കുന്നത് കൂടുതൽ ബുദ്ധിമുട്ടാണെന്ന് പ്രോഗ്രാമർമാർ കണ്ടെത്തി. കംമ്പാറ്റിബിലിറ്റിക്കുറിച്ചുള്ള ഭയങ്ങളും ഉണ്ടായിരുന്നു; വിങ്ജി(WinG) പ്രോഗ്രാമിംഗ് ഇന്റർഫേസിനെ അടിസ്ഥാനമാക്കിയുള്ള ഡിസ്നിയുടെ ആനിമേറ്റഡ് സ്റ്റോറിബുക്ക്: ദി ലയൺ കിംഗിൽ നിന്നുള്ളതാണ് ഇതിന്റെ ശ്രദ്ധേയമായ സംഭവം. പുതിയ കോംപാക് കമ്പ്യൂട്ടറുകളിൽ നിന്നുള്ള കംമ്പാറ്റിബിലിറ്റിയില്ലാത്ത ഗ്രാഫിക്‌സ് ഡ്രൈവറുകൾ, ഗെയിമിനൊപ്പം വന്ന വിങ്ജി ഇന്റർഫേസ് ഉപയോഗിച്ച് പരീക്ഷിച്ചിട്ടില്ലാത്തതിനാൽ, അത് പല ഡെസ്‌ക്‌ടോപ്പ് സിസ്റ്റങ്ങളിലും ഇടയ്‌ക്കിടെ തകരാറിലായതിനാൽ കുട്ടികളുടെ മാതാപിതാക്കളുടെ പരാതികൾ ഡിസ്‌നിയുടെ കോൾ-ഇൻ ഹെൽപ്പ് ലൈനുകളിൽ നിറഞ്ഞു.
അവലംബം
വർഗ്ഗം:മൈക്രോസോഫ്റ്റ് ഉത്പന്നങ്ങൾ വർഗ്ഗം:ആപ്പ്ലിക്കേഷൻ പ്രോഗ്രാമിങ് ഇന്റർഫേസുകൾ
മുഹമ്മദ് ബിൻ കാസിം
സിന്ധൂ നദിയോട് ചേർന്ന സിന്ധ്, പഞ്ചാബ് പ്രദേശങ്ങൾ (ഇന്നത്തെ പാകിസ്താന്റെ ഭാഗം) പിടിച്ചെടുത്ത സിറിയൻ സേനാനായകനായിരുന്നു മുഹമ്മദ് ബിൻ കാസിം അൽ-തഖാഫി (അറബി: محمد بن قاسم) (ഡിസംബർ 31, 695–ജൂലൈ 18, 715), ജനനപ്പേര് മുഹമ്മദ് ബിൻ കാസിം ബിൻ യൂസഫ് സകാഫി. സിന്ധിലെയും പഞ്ചാബിലെയും സൈനിക വിജയങ്ങൾ തെക്കേ ഏഷ്യയിൽ ഇസ്ലാമിക യുഗത്തിനു തുടക്കം കുറിച്ചു. ഈ കാരണം കൊണ്ട് ഇന്നും പാകിസ്താന്റെ സിന്ധ് പ്രദേശം ബാബ്-ഇ-ഇസ്ലാം (ഇസ്ലാമിന്റെ കവാടം) എന്ന് അറിയപ്പെടുന്നു.
ജീവിതവും പ്രവർത്തനവും
മുഹമ്മദ് ബിൻ കാസിം ചെറുപ്പമായിരിക്കുമ്പോൾ തന്നെ പിതാവ് മരിച്ചു. മാതാവിനായിരുന്നു മുഹമ്മദ് ബിൻ കാസിമിന്റെ വിദ്യാഭ്യാസ ചുമതല. ഉമയ്യാദിലെ ഗവർണ്ണറും മുഹമ്മദ് ബിൻ കാസിമിന്റെ പിതാവുവഴിയുള്ള അമ്മാവനുമായ അൽ-ഹജ്ജാജ് ഇബ്ൻ യൂസഫ് മുഹമ്മദ് ബിൻ കാസിമിനെ യുദ്ധവും ഭരണവും പഠിപ്പിച്ചു. ഹജ്ജാജിന്റെ പുത്രിയായ സുബൈദയെ സിന്ധിലേയ്ക്കു പോകുന്നതിനു മുൻപ് മുഹമ്മദ് ബിൻ കാസിം വിവാഹം കഴിച്ചു. രാജാ ദാഹിറിന്റെ പത്നിയായ റാണി ലധിയുമായി ആയിരുന്നു മുഹമ്മദ് ബിൻ കാസിമിന്റെ രണ്ടാം വിവാഹം. ഹജ്ജാജിന്റെ താല്പര്യപ്രകാരം മുഹമ്മദ് ബിൻ കാസിമിനെ പേർഷ്യയുടെ ഗവർണ്ണറായി അവരോധിച്ചു. പതിനേഴാം വയസ്സിൽ കാലിഫ് അൽ-വലീദ് ഒന്നാമൻ തെക്കേ ഏഷ്യയിലെ സിന്ധ്, പഞ്ചാബ് പ്രദേശങ്ങളിലേയ്ക്ക് പട നയിക്കാൻ അയച്ചു.
ജയന്തി ജനത എക്സ്പ്രസ്സ്
തമിഴ്‌നാട്ടിലെ കന്യാകുമാരി മുതൽ പൂനെ വരെ നിത്യേന ഓടുന്ന എക്സ്പ്രസ്സ് തീവണ്ടിയാണ് ജയന്തി ജനത എക്സ്പ്രസ്സ്. (ക്രമസംഖ്യ: 16382/16381) കേരളത്തിലൂടെ കടന്നു പോകുന്ന ഈ തീവണ്ടി രാവിലെ കന്യാകുമാരിയിൽ നിന്ന് തിരിച്ച് തിരുവനന്തപുരം, കോട്ടയം, എറണാകുളം, കോയമ്പത്തൂർ, തിരുപ്പതി വഴി മൂന്നാം ദിവസം പൂനെയിൽ എത്തിച്ചേരും. തിരികെ വൈകുന്നേരം പുറപ്പെടുന്ന വണ്ടി, മൂന്നാം ദിവസം കന്യാകുമാരിയിൽ എത്തിച്ചേരും.
അവലംബം
വർഗ്ഗം:കേരളത്തിലെ യാത്രാതീവണ്ടികൾ
ടിക്സിറ്റ്
യു.എസ്സിലെ മിട്രെ കോർപ്പറേഷൻ വികസിപ്പിച്ചെടുത്ത ഒരു കംപ്യൂട്ടർ സഹായക പഠനോപകരണം. ടൈം-ഷെയേഡ്, ഇന്ററാ ക്റ്റീവ്, കംപ്യൂട്ടർ-കൺട്രോൾഡ് ഇൻഫർമേഷൻ ടെലിവിഷൻ എന്നതിന്റെ ചുരുക്കപ്പേരാണ് ടിക്സിറ്റ്. ഹേസെൻടൈൻ കോർപ്പറേഷനാണ് ടിക്സിറ്റ് വിതരണം ചെയ്യുന്നത്. ഇതിന്റെ ആദ്യ പതിപ്പ് ഒരു ചെറിയ കോളജിലെ ഉപയോഗത്തിനായി സജ്ജീകരിക്കപ്പെട്ടതാണ്. ഇടത്തരം വലിപ്പത്തിലുള്ള ഒരു കംപ്യൂട്ടർ, വിഡിയൊ സാങ്കേതികവിദ്യ, എന്നിവ ഉൾപ്പെടുത്തി ഒരേ സമയം നൂറു ഉപയോക്താക്കൾക്ക് പ്രയോജനപ്പെടുത്താവുന്നതും ചെലവു കുറഞ്ഞതുമായിരുന്നു അത്. ഗണിതത്തിലും ഭാഷാ പ്രയോഗത്തിലും പ്രാവീണ്യം നേടാൻ ടിക്സിറ്റ് സഹായിച്ചിരുന്നു. ഈ വിഷയങ്ങളിലെ പാഠ്യ ഭാഗങ്ങൾക്കായുള്ള നിർദ്ദേശ ഉപകരണങ്ങൾ (instructional materials) തയ്യാറാക്കുന്നവരുമായി സഹകരിച്ച് അതിനോട് ബന്ധപ്പെട്ടു വരുന്ന രീതിയിലാണ് ടിക്സിറ്റിന്റെ ഹാർഡ് വെയറും സോഫ്റ്റ്വെയറും രൂപപ്പെടുത്തിയിട്ടുള്ളത്.
പുറം കണ്ണികൾ
വർഗ്ഗം:വിദ്യാഭ്യാസ സോഫ്റ്റ്‌വേർ
അഖിലരാഗമേളവീണ
രാഗപ്രയോഗശക്തമായ തന്ത്രിവാദ്യങ്ങളെ അവയുടെ വാദനാപരമായ പ്രത്യേകതകളെ മുൻനിറുത്തി അഖിലരാഗമേളവീണയെന്നും ഏകരാഗമേളവീണയെന്നും രണ്ടായി തിരിച്ചിരിക്കുന്നു. ഒരു സമയത്ത് ഒരു മേളവും അതിലടങ്ങുന്ന രാഗങ്ങളും മാത്രം വായിക്കാൻ പറ്റിയവിധത്തിലാണ് ഏകരാഗമേളവീണയിൽ തന്ത്രികളും സ്വരക്കട്ടകളും സംവിധാനം ചെയ്തിരിക്കുന്നത്. ഉദാഹരണം സിത്താർ‍, സരോദ്, സന്ദൂർ മുതലായവ. ഇവയിൽ ആലപിക്കേണ്ട രാഗങ്ങൾക്കൊപ്പിച്ച് സ്വരക്കട്ടകളും തന്ത്രികളും അപ്പപ്പോൾ ഇണക്കിയെടുക്കേണ്ടതുണ്ട്. എന്നാൽ അഖിലരാഗമേളവീണയിൽ ഇതിന്റെ ആവശ്യമില്ല; സ്വരക്കട്ടകളുടെ സ്ഥാനം മാറ്റാതെതന്നെ മേളങ്ങളും രാഗങ്ങളും വായിക്കാൻ പറ്റിയവിധത്തിലാണ് ഇതിന്റെ സംവിധാനം. തെക്കെ ഇന്ത്യയിൽ പ്രചാരത്തിലുള്ള സരസ്വതീവീണ, ഉത്തരേന്ത്യയിലെ രുദ്രവീണ, മഹതീവീണ മുതലായവ ഇക്കൂട്ടത്തിൽപെടുന്നു.
വർഗ്ഗം:സംഗീതോപകരണങ്ങൾ
സൂര്യനമസ്കാരം
float|250px|right സൂര്യനെ നമസ്കരിക്കുന്ന രീതിയില്ലുള്ള ശാരീരിക വ്യായാമമാണ് സൂര്യനമസ്കാരം ശാരീരികവും മാനസികവുമായ വികാസം ഉണ്ടാക്കുന്നൊരു വ്യായാമമുറയാണിത്. ശരിയായ രീതിയിൽ അനുഷ്ടിക്കുന്നതിലൂടെ അവയവങ്ങൾക്ക് ബലിഷ്ഠതയും ശക്തിയും കൈവരുന്നു. പാശ്ചാത്യനാടുകളിലും ഇന്ന് ഈ ആചാരരീതിക്ക് പ്രശസ്തി വർദ്ധിച്ചുവരികയാണ്. വേദകാലം മുതൽ ഭാരതീയർ തുടർന്നുവരുന്ന ഒരു ആചാരരീതിയാണ് സൂര്യനമസ്ക്കാരം.
ഐതിഹ്യം
ചൂടും വെളിച്ചവും പ്രദാനം ചെയ്യുന്ന സൂര്യൻ എല്ലാ ജീവജാലങ്ങൾക്കും ഉണർവ്വും ഉന്മേഷവും നൽകുന്നു. പ്രപഞ്ചം ഉണ്ടായ നാൾ മുതൽ ദേവന്മാർ തുടങ്ങിയെല്ലാവരും തന്നെ സൂര്യനെ വന്ദിച്ചിരുന്നു എന്നാൺ ഹിന്ദുമതവിശ്വാസം. ഹിന്ദുമതത്തിലെ ആദ്ധ്യാത്മിക ഗ്രന്ഥങ്ങളിൽ അതിനു തെളിവുകളുമുണ്ട്. ശ്രീരാമൻ, ശ്രീകൃഷ്ണൻ തുടങ്ങിയ ദേവന്മാരും അസുരന്മാരും സൂര്യനമസ്ക്കാരം ചെയ്തിരുന്നതായി പറയുന്നുണ്ട്. ആദിമനു തുടങ്ങി പരമ്പരാഗതമായി മനുഷ്യരും സൂര്യനെ നമസ്ക്കരിക്കുന്നു. മനുവിന്റെ കാലത്താണ് മനുഷ്യരാചരിക്കേണ്ട ആചാരങ്ങൾക്ക് വിധിയും നിയമവും ഉണ്ടായത്. ഹിന്ദുമതവിശ്വാസികൾ അതു അന്ന് തുടങ്ങി ഇന്നുവരെയും അനുഷ്ഠിക്കുന്നുണ്ട്. കാലോചിതമായി ചില മാറ്റങ്ങൾ ഉണ്ടായെങ്കിലും നിത്യാചാരങ്ങൾക്ക് വലിയ ലോപമൊന്നും ഉണ്ടായിട്ടില്ല.
ശാസ്ത്രീയം
സൂര്യനമസ്ക്കരത്തിലൂടെ നമ്മുടെ ശരീരത്തിലെ എല്ലാ സന്ധികൾക്കും ചലനം സാദ്ധ്യമാകുന്നു.. മാംസപേശികൾക്ക് ശക്തിയും വഴക്കവും ഉണ്ടാകുന്നു. സൂര്യനമസ്ക്കാരം വഴി ഉദരങ്ങൾക്കും ഉദരസംബന്ധമായ മറ്റ് അവയവങ്ങൾക്കും വ്യായാമം ലഭിക്കുന്നു. അതുപോലെ തന്നെ അവയവങ്ങൾക്ക് ദൃഢത ലഭിക്കുന്നതിനാൽ ശരീരഭാഗത്ത് ക്ഷയരോഗാണുക്കളുടെ ആക്രമണവും ഉണ്ടാകുന്നില്ല.
തുടർച്ചയായി സൂര്യനമസ്ക്കാരം ചെയ്യുന്നതുവഴി അകാലവാർദ്ധക്യം ഒരു പരിധിവരെ തടയാനാകും. സന്ധികൾക്ക് അയവ് വരുത്തുവാനും കുടവയർ ഇല്ലാതാക്കുവാനും മനസ്സിനും ശരീരത്തിനും ഉന്മേഷം നിലനിർത്താനും സൂര്യനമസ്ക്കാരം എന്ന ആചാരവിധിയിലൂടെ സദ്ധ്യമാകുന്നുണ്ട്.
ബ്രാഹ്മണന് സൂര്യനമസ്ക്കാരത്തിനു പ്രത്യേക വിധിയുണ്ട്. അവർ സൂര്യനെ ബ്രഹ്മമായി സങ്കല്പിച്ച് സേവിക്കുന്നു. ഋഷിമുനിമാരും യോഗികളും ഒക്കെ സൂര്യനെ ബ്രഹ്മമായി കരുതി പൂജിക്കുന്നു. അപ്പോൾ സൂര്യോപാസന എന്നത് ബ്രഹ്മോപാസനയാണ്. അവർ യാഗം,ഹോമം തുടങ്ങിയവ കൊണ്ടും സൂര്യനെ വന്ദിക്കുന്നു..
സൂര്യനമസ്കാരം ഘട്ടം ഘട്ടമായുള്ള അവസ്ഥകൾ
thumb|right|250px
ശ്രദ്ധിക്കേണ്ട കാര്യങ്ങൾ
സൂര്യനമസ്ക്കാരം അനുഷ്ഠിക്കുന്നവർ തുടക്കത്തിൽ ശ്രദ്ധിക്കേണ്ട നിരവധി കാര്യങ്ങൾ ഉണ്ട്. പരിശുദ്ധമായ ലഘുജീവിതം നയിക്കുകയും ആഹാരം മിതമാക്കുകയും വേണം. കുളിക്കുന്നത് പച്ചവെള്ളത്തിൽ ആയാൽ കൂടുതൽ നന്ന്. വിശാലമായതും വൃത്തിയുള്ളതും ധാരാളം കാറ്റുള്ളതുമായ സ്ഥലത്ത് വേണം നമസ്ക്കാരം നടത്താൻ. അത്യാവശ്യത്തിന് വേണ്ടിടത്തോളം മാത്രം നേരിയ വസ്ത്രം ധാരാളം അയവായി ധരിക്കണം. ചായ, കാപ്പി, പുകയില, മദ്യം തുടങ്ങിയവ ഉപയോഗിക്കരുത്. ആചാര്യവിധിയിൽ അനുഷ്ഠിക്കേണ്ട കാര്യങ്ങൾ പറയുന്നുണ്ട്.
അവലംബം
http://www.eastcoastdaily.com/2018/06/19/benefits-of-surya-namaskar-photo-gallery.html
കുറിപ്പുകൾ
വർഗ്ഗം:യോഗാസനം
കാർണേഷൻ, ലില്ലി, ലില്ലി, റോസ്
1885-86-ൽ ആംഗ്ലോ-അമേരിക്കൻ ചിത്രകാരനായ ജോൺ സിംഗർ സാർജന്റ് വരച്ച എണ്ണ ഛായാചിത്രമാണ് കാർണേഷൻ, ലില്ലി, ലില്ലി, റോസ്. ഒരു ദിവസത്തിൻറെ വൈകുന്നേരം വെളുത്ത വസ്ത്രങ്ങൾ ധരിച്ചിരിക്കുന്ന രണ്ടു കൊച്ചുകുട്ടികൾ കടലാസ് വിളക്കുകൾ പ്രകാശിപ്പിക്കുന്നത് ചിത്രീകരിച്ചിരിക്കുന്നു. പിങ്ക് റോസാപ്പൂക്കൾ നിറഞ്ഞ തോട്ടത്തിൽ മഞ്ഞ നിറമുള്ള പുഷ്പങ്ങളും, ഉയരമുള്ള വെളുത്ത ലില്ലിപ്പൂക്കൾ (ഒരുപക്ഷെ ജാപ്പനീസ് പർവ്വത ലില്ലി, ലിലിയം ഔറാറ്റം) അവർക്കു പിന്നിൽ കാണാം. ഈ ചിത്രത്തിൽ കൂടുതലും പച്ച നിറമുള്ള ഇലകൾ കാണാം. ചക്രവാളമോ ആഴത്തിലുള്ള ഒരു വികാരം നൽകാൻ മറ്റ് തിരശ്ചീന രേഖയോ ഒന്നും തന്നെയില്ല. കാഴ്ചക്കാരന് കുട്ടികളുമായി ഒരേ തലത്തിലുള്ള കാഴ്ചകളാണ് തോന്നുന്നത്. അതുമാത്രമല്ല മറിച്ച് കുട്ടികൾ താഴേക്ക് നോക്കുന്നു.
ചിത്രത്തിലെ രണ്ടു വിഷയങ്ങളായ പെൺകുട്ടികൾ ചിത്രകാരനായ സാർജന്റെ ഒരു സുഹൃത്ത് ഫ്രെഡറിക് ബർണാർഡിൻറെ മക്കളാണ്. സാർജന്റെ യഥാർത്ഥ മാതൃകയായ ഫ്രാൻസിസ് ഡേവിസ് മില്ലറ്റിന്റെ അഞ്ച് വയസ്സുള്ള മകൾ, കറുത്ത മുടിയുള്ള കാതറിനെ മാറ്റി, 11 വയസ്സായ ഇടതുവശത്തുള്ള ഡോളിയെയും ഏഴുവയസ്സായ വലതുവശത്തുള്ള പോളിയെയും, അവരുടെ ഭംഗിയുള്ള ഇരുണ്ട മുടിയിൽ ആകൃഷ്ടനായി മാതൃകയായി തിരഞ്ഞെടുത്തു. ജോസഫ് മാസ്സിങ്ഹിയുടെ പ്രശസ്തമായ "എ ഷെപ്പേർഡ്സ് ടെൽ മി" എന്ന ഗാനത്തിലെ പല്ലവിയിൽ സൂചിപ്പിച്ചിരിക്കുന്ന ഫ്ലോറ അവളുടെ തലയിൽ കാർണേഷൻ, താമര, ലില്ലി എന്നീ പൂക്കളുടെ ഒരു റീത്ത് ധരിച്ചിരിക്കുന്നതിൽ നിന്നാണ് ഈ ചിത്രത്തിൻറെ ശീർഷകം പരാമർശിച്ചിരിക്കുന്നത്.
1884-ൽ ചിത്രീകരിച്ച പോർട്രെയിറ്റ് ഓഫ് മാഡം എക്സ് എന്ന ഛായാചിത്രം മൂലമുണ്ടായ അപകീർത്തിയിൽ നിന്ന് രക്ഷപ്പെടാനായി പാരീസിൽ നിന്ന് ഇംഗ്ലണ്ടിലേക്ക് മാറിയതിനുശേഷം 1885-ലെ വേനൽക്കാലത്തെ മില്ലറ്റിനൊപ്പം ചിലവഴിക്കുമ്പോൾ സാർജന്റ് കോട്‌സ്‌വോൾഡിലെ ബ്രോഡ്‌വേയിലെ ഫാർൺഹാം ഹൗസിലെ ഒരു ഇംഗ്ലീഷ് പൂന്തോട്ടത്തിലാണ് ഈ ചിത്രം സജ്ജീകരിച്ചിരിക്കുന്നത്. എഴുത്തുകാരനായ റോബർട്ട് ലൂയിസ് സ്റ്റീവൻസണും എ ചൈൽഡ്സ് ഗാർഡൻ ഓഫ് വേഴ്സസ് എന്ന കവിത എഴുതുമ്പോൾ അവിടെ താമസിച്ചിരുന്നു. അദ്ദേഹത്തിന്റെ വാക്യങ്ങൾ സാർജന്റിനെ പ്രചോദിപ്പിച്ചു. 1885 സെപ്റ്റംബറിൽ അമേരിക്കൻ കലാകാരൻ എഡ്വിൻ ഓസ്റ്റിൻ ആബിക്കൊപ്പം പാങ്‌ബോർണിലെ തേംസ് നദിയിൽ ബോട്ടിംഗ് നടത്തുന്നതിനിടയിൽ മരങ്ങൾക്കും താമരകൾക്കുമിടയിൽ തൂങ്ങിക്കിടക്കുന്ന വിളക്കുകളിൽ നിന്നും സാർജന്റ് പ്രചോദനം ഉൾക്കൊണ്ടിരുന്നു. സാർജന്റ് സന്ധ്യാസമയത്ത് പ്രകാശത്തിന്റെ കൃത്യമായ അളവ് പകർത്താൻ ആഗ്രഹിച്ചു. അതിനാൽ അദ്ദേഹം ചിത്രം എൻ പ്ലെയിൻ എയർ ഔട്ട്‌ഡോർ, ഇംപ്രഷനിസ്റ്റ് രീതിയിൽ വരച്ചു. 1885 സെപ്റ്റംബർ മുതൽ നവംബർ വരെയുള്ള എല്ലാ ദിവസവും, വെളിച്ചം തികഞ്ഞ നിമിഷങ്ങളിൽ അദ്ദേഹം വരച്ചു, ചിത്രത്തിന് മൊത്തത്തിലുള്ള പർപ്പിൾ നിറം നൽകി. വേനൽക്കാലം ശരത്കാലത്തിലേക്ക് മാറിയതിനാൽ പൂന്തോട്ടത്തിലെ പൂക്കൾ ഇല്ലാതാകുകയും തുടർന്ന് അവയ്ക്ക് പകരം കൃത്രിമ പൂക്കൾ ചിത്രീകരിച്ചു. അടുത്ത വേനൽക്കാലത്ത് ബ്രോഡ്‌വേയിലെ മില്ലറ്റിന്റെ പുതിയ വീട്ടിൽ സാർജന്റ് ചിത്രീകരണം പുനരാരംഭിച്ചു. ഒടുവിൽ 1886 ഒക്ടോബർ അവസാനത്തോടെ ചിത്രം പൂർത്തിയാക്കി. ചിത്രീകരിക്കുന്നതിനിടയിൽ, സാർജന്റ് ചതുരാകൃതിയിലുള്ള ക്യാൻവാസ് മുറിച്ചുമാറ്റി. ഇടത് വശത്ത് നിന്ന് ഏകദേശം 2 അടി (61 സെ.മീ) നീക്കംചെയ്ത് ഏകദേശം ചതുരശ്ര ആകൃതി വരുത്തി.
1887-ലെ റോയൽ അക്കാദമി സമ്മർ എക്സിബിഷനിൽ ഈ ചിത്രത്തിന് സമ്മിശ്ര സ്വീകരണം ലഭിച്ചു. ചിലർ അദ്ദേഹത്തിന്റെ "ഫ്രഞ്ച്" ശൈലിയെ വിമർശിച്ചു. എന്നിരുന്നാലും, വളരെയധികം പ്രശംസയും ലഭിച്ചു. റോയൽ അക്കാദമിയുടെ പ്രസിഡന്റ് സർ ഫ്രെഡറിക് ലൈറ്റൺ, ടേറ്റ് ഗാലറിയെ ആ വർഷം അവസാനം ചാൻട്രി ബീക്വസ്റ്റിൽ നിന്നുള്ള പണം ഉപയോഗിച്ച് ചിത്രം വാങ്ങാൻ പ്രോത്സാഹിപ്പിച്ചു. ഒരു പൊതു മ്യൂസിയം സ്വന്തമാക്കിയ സാർജന്റിന്റെ ആദ്യ ചിത്രമാണിത്. ടേറ്റ് ശേഖരണത്തിന്റെ ഭാഗമായി തുടരുന്ന ചിത്രം ടേറ്റ് ബ്രിട്ടനിൽ പ്രദർശിപ്പിച്ചിരിക്കുന്നു.
ബാഹ്യ ലിങ്കുകൾ
വർഗ്ഗം:കുട്ടികളുടെ ചിത്രങ്ങൾ വർഗ്ഗം:ടേറ്റ് ഗാലറികളിലെ ശേഖരം വർഗ്ഗം:ജോൺ സിംഗർ സാർജന്റ് വരച്ച ചിത്രങ്ങൾ
ടികാൽ
പുരാതന മായൻ സംസ്കാര കാലഘട്ടത്തിലെ ഏറെ പ്രാധാന്യമുള്ള വൻനഗരങ്ങളിലൊന്ന്. എ. ഡി. 600 കളിലും 700 കളിലും ഇവിടെ ജനങ്ങൾ തിങ്ങിപ്പാർത്തിരുന്നതായി കരുതപ്പെടുന്നു. പടിഞ്ഞാറൻ ഗ്വാട്ടിമാലയിലുള്ള പീറ്റനിലെ ഉഷ്ണമേഖലാ മഴക്കാടുകളിൽ ഈ സംസ്കാരത്തിന്റെ അവശിഷ്ടങ്ങൾ കാണാം.
ചരിത്രം
ഒരു ചെറു കാർഷിക ഗ്രാമമെന്ന നിലയ്ക്കാണ് ഇതിന്റെ ആരംഭമെന്ന് (600 ബി.സി.) കരുതപ്പെടുന്നു. ബി. സി. 300 കളിൽ നിർമ്മാണമാരംഭിച്ച ടികാൽ നഗരത്തിന്റെ കേന്ദ്രഭാഗത്തിന്റെ പണി എ. ഡി. 800 ആയപ്പോഴേക്കും പൂർത്തിയായി എന്നാണ് വിശ്വാസം. ഏറെ വിസ്തൃതമായിരുന്ന നഗരത്തിന്റെ കേന്ദ്രഭാഗത്തിന് 2.59 ച. കി. മീ. വിസ്തീർണമുണ്ടായിരുന്നു. നഗരപ്രൗഢിയുടെ ഉച്ചാവസ്ഥയിൽ ഇവിടെ ഒരു ലക്ഷത്തോളം ജനങ്ങൾ നിവസിച്ചിരുന്നതായിട്ടാണ് രേഖകൾ സൂചിപ്പിക്കുന്നത്. സമ്പൽസമൃദ്ധമായിരുന്ന ഈ നഗരം കാർഷിക-വാണിജ്യ-മത മേഖലകളിലും കലാരംഗത്തും ഒരുപോലെ ശോഭിച്ചിരുന്നു. മധ്യ മെക്സിക്കോയിൽനിന്നുവരെ വണിക്കുകൾ തങ്ങളുടെ ഉത്പന്നങ്ങൾ കൈമാറ്റം ചെയ്യുവാനായി ഇവിടെ എത്തിയിരുന്നു.
നാശം
ജനപ്പെരുപ്പം, പ്രകൃതി വിഭവങ്ങളുടെ ദൗർലഭ്യം, മായൻ നഗരങ്ങൾ തമ്മിലുണ്ടായിരുന്ന കിടമത്സരം തുടങ്ങിയ കാരണങ്ങളാൽ ഈ നഗരം ഉപേക്ഷിക്കപ്പെട്ടുവെന്ന് ചരിത്രകാരൻമാർ ചൂണ്ടിക്കാണിക്കുന്നുണ്ടെങ്കിലും ഇന്നും ഇതിന്റെ യഥാർഥകാരണം അജ്ഞാതമാണ്.
ക്ഷേത്രങ്ങളുടെയും കൊട്ടാരങ്ങളുടെയും അവശിഷ്ടങ്ങൾ ടികാൽ പ്രദേശത്തു കാണാം. തട്ടുതട്ടായി നിലകൊള്ളുന്ന പിരമിഡുകളിലാണ് ഇവ നിർമ്മിക്കപ്പെട്ടിരിക്കുന്നത്. നഗരചത്വരത്തിനു ചുറ്റുമായി വിന്യസിക്കപ്പെട്ടിരിക്കുന്ന ഇതിലെ ഏറ്റവും പൊക്കംകൂടിയ കെട്ടിടഭാഗത്തിന്റെ ഉയരം 67 മീ. ആണ്.
ടികാൽ പ്രദേശത്തുനിന്നും കണ്ടെടുത്തിട്ടുള്ളതിൽവച്ച് ഏറ്റവും പ്രധാന പുരാവസ്തു മുദ്രിതമായ ഒരു ജേഡ് കല്ല് (Layden plaque) ആണ്. കട്ടികുറഞ്ഞ ഈ ജേഡ് പാളിയുടെ ഒരു വശം 320 എ. ഡിക്ക് അനുരൂപമായ ഒരു തീയതിയാലും മറുവശം വേഷഭൂഷാദികളണിഞ്ഞ രൂപത്താലും അലംകൃതമായിരിക്കുന്നു. ഇവിടെനിന്നും ലഭിച്ച കൊത്തുപണികൾ ചെയ്ത ശിലാസ്തൂപങ്ങൾ, ശിലാമണ്ഡപങ്ങൾ എന്നിവ ഒരു അനുഷ്ഠാന കേന്ദ്രമെന്ന നിലയിൽ ടികാലിനുണ്ടായിരുന്ന പ്രാധാന്യം വ്യക്തമാക്കുന്നു.
1960 കളിലും 70 കളിലും പെൻസിൽവാനിയ സർവകലാശാലയിലെ ശാസ്ത്രജ്ഞർ ഈ പ്രദേശത്ത് പര്യവേക്ഷണവും പുരാവസ്തുഗവേഷണവും നടത്തുകയുണ്ടായി. ഇന്ന് ഗ്വാട്ടിമാലയിലെ ദേശീയ ഉദ്യാനങ്ങളിലൊന്നാണ് ടികാൽ.
ഭരണാധികാരികൾ
The dynastic line of Tikal, founded as early as the 1st century AD, spanned 800 years and included at least 33 rulers.
അവലംബം
Wonders of the world
സ്വാഭാവികറബ്ബർ
thumb|200px|right|[[റബ്ബർ മരം|റബ്ബർ മരത്തിൽ നിന്ന് ലാറ്റെക്സ് ഊറി വരുന്ന ചിത്രം]] റബ്ബർ മരം പോലുള്ള ചില പ്രത്യേക തരം മരങ്ങളിൽ നിന്ന് ഊറി വരുന്ന ഏതു തരത്തിലും രൂപപ്പെടുത്താവുന്ന ഒരു ഇലാസ്റ്റിക് ഹൈഡ്റോകാർബൺ പോളിമറാണ് സ്വാഭാവിക റബ്ബർ. ശുദ്ധീകരിച്ച റബ്ബറിന്റെ ശാസ്ത്രീയനാമം പോളി ഐസോപ്രീൻ എന്നാണ്. ഇത് രാസപ്രക്രിയകളുടെ ഫലമായും ഉത്പാദിപ്പിക്കാവുന്നതാണ്. സ്വാഭാവിക റബ്ബർ, ടയർ നിർമ്മാണം ഉൾപ്പെടെയുള്ള വ്യാവസായിക ആവശ്യങ്ങൾക്ക് വ്യാപകമായി ഉപയോഗിക്കപ്പെടുന്നു. 1934-ൽ വെർണർ കുൻ ആണ് റബ്ബറിന്റെ എണ്ട്റോപ്പി മോഡൽ ആദ്യമായി ഉണ്ടാക്കിയത്.
ഉറവിടങ്ങൾ
വൻതോതിൽ സ്വാഭാവിക റബ്ബർ ലഭിക്കുന്നത് പാര റബ്ബർ മരത്തിൽ നിന്നാണ്. ഹെവിയ ബ്രസില്ല്യൻസിസ് അഥവാ യുഫോർബിയാസി (Hevea brasiliensis Euphorbiaceae) എന്നാണ് ഈ മരത്തിന്റെ ശാസ്ത്രീയ നാമം. ഈ മരത്തിന്റെ തടിയിൽ ഒരു മുറിവ് ഉണ്ടാക്കിയാൽ ആ മുറിവിൽ കൂടി ധാരാളമായി ലാറ്റക്സ് ഉറഞ്ഞ് വരും എന്നതുകൊണ്ടാണ് ഈ മരം റബ്ബർ ഉത്പാദനത്തിനായി കൂടുതലായി ഉപയോഗിക്കുന്നതിന്റെ കാരണം.
ലാറ്റക്സ് ഉണ്ടാകുന്ന മറ്റു മരങ്ങൾ ഫിഗ്സ് (Ficus elastica), കാസ്റ്റില്ല എലാസ്റ്റിക്ക (പനാമ റബ്ബർ മരം), യുഫോർബിയാസ്, ലറ്റുസ്, ഡാന്റിലിയോൺ, റഷ്യൻ ഡാന്റിലിയോൺ (Taraxacum kok-saghyz), സ്കോർസെനറ ടോ-സാഗിസ് (Scorzonera tau-saghyz), ഗയൂൾ (Guayule) എന്നിവയാണ്. ഇവയിൽ നിന്ന് വൻതോതിൽ റബ്ബർ ഉത്പാദിപ്പിക്കാൻ കഴിയില്ലെങ്കിലും രണ്ടാം ലോകമഹായുദ്ധകാലത്തുണ്ടായ റബ്ബറിന്റെ ദൗർലഭ്യം കാരണം ഇവയിൽ നിന്ന് റബ്ബർ ഉത്പാദിപ്പിക്കാൻ ജർമ്മനി ശ്രമിച്ചിരുന്നു എന്നാണ് പറയപ്പെടുന്നത്. കൃത്രിമ റബ്ബർ ഉത്പാദിപ്പിക്കാനുള്ള സാങ്കേതിക വിദ്യ ലഭ്യമായതോടുകൂടി ഈ മരങ്ങളിൽ നിന്ന് റബ്ബർ ഉത്പാദിപ്പിക്കാൻ ഉള്ള ശ്രമങ്ങൾ ഇല്ലാതെയായി. കൃത്രിമ റബ്ബറിൽ നിന്ന് സ്വാഭാവിക റബ്ബറിനെ വേർതിരിച്ചറിയാൻ സ്വാഭാവിക റബ്ബറിനെ ഗം റബ്ബർ എന്നും വിളിക്കാറുണ്ട്.
വ്യാവസായിക ഉത്പാദനത്തിന്റെ തുടക്കം‍
1736-ൽ അക്കാദമി റോയൽ ദെസ് സയൻസ് (Académie Royale des Sciences) എന്ന ഫ്രാൻസിലെ ഒരു സംഘടനയ്ക്ക് റബ്ബറിന്റെ സാമ്പിളുകൾ ചാൾസ് മാറീ ഡി ല കൊൻടാമൈൻ (Charles Marie de La Condamine) എന്ന വ്യക്തി കാണിച്ചുകൊടുക്കുകയുണ്ടായി. പിന്നീട് 1751-ൽ ഇദ്ദേഹം ഫ്രാനോസി ഫ്രെസ്നിയൂ (François Fresneau) എന്ന വ്യക്തി എഴുതിയ പേപ്പർ ഈ അക്കാദമിയുടെ മുന്നിൽ അവതരിപ്പിക്കുകയും ചെയ്തു. ഇത് 1755-ൽ പിന്നീട് പ്രസിദ്ധീകരിച്ചു. ഇതിൽ റബ്ബറിന്റെ പല ഗുണങ്ങളെപ്പറ്റിയും പ്രതിപാദിപ്പിച്ചിരുന്നു. റബ്ബറിനെക്കുറിച്ച് ആദ്യമായി പ്രസിദ്ധീകരിച്ച ശാസ്ത്രലേഖനം ഇതാണെന്ന് വിശ്വസിക്കപ്പെടുന്നു.
പാരാ റബ്ബർ മരം തെക്കേ അമേരിക്കയിലായിരുന്നു മുൻപ് കൂടുതലായി ഉണ്ടാകാറുണ്ടായിരുന്നത്. ബ്രസീലിൽ നിന്ന് പോർച്ചുഗലിലേയ്ക്ക് ആദ്യമായി റബ്ബർ കൊണ്ടു വന്ന യൂറോപ്യനായ വ്യക്തി, അവിടെയുള്ള ആളുകളെ റബ്ബർ അടങ്ങിയ തുണിയിൽ വെള്ളം ആഗിരണം ചെയ്യുകയില്ല എന്ന് കാണിച്ചുകൊടുത്തപ്പോൾ അവർ‍ ദുർമന്ത്രവാദി എന്ന് മുദ്രകുത്തി കോടതിയിൽ കയറ്റുകപോലും ഉണ്ടായി. ഇംഗ്ലണ്ടിൽ 1770- ആണ് റബ്ബർ എത്തുന്നത്. ഈ റബ്ബറിന് പേപ്പറിൽ പെൻസിൽ കൊണ്ട് എഴുതിയതിനെ മായ്ക്കാൻ കഴിവുണ്ടെന്ന് ജോസഫ് പ്രീസ്‌റ്റലി കണ്ടെത്തി. അങ്ങനെയാണ് മായ്ക്കുക എന്ന് അർത്ഥമുള്ള റബ് (rub) എന്ന പദത്തിൽ നിന്ന് റബ്ബർ എന്ന് ഈ വസ്തുവിന് പേര് വീഴുന്നത്.
19-ആം നൂറ്റാണ്ട് ഏതാണ്ട് മുഴുവൻ തന്നെയും ലാറ്റക്സ് ഉത്പാദിപ്പിച്ചിരുന്നത് തെക്കേ അമേരിക്ക മാത്രമായിരുന്നു. എന്നാൽ 1876-ൽ ഹെൻറി വിക്കാം എന്ന വ്യക്തി ബ്രസീലിൽ നിന്ന് ആയിരക്കണക്കിന് വിത്ത് കൊണ്ടുവരികയും അവ ബ്രിട്ടനിലുള്ള ക്യൂ ഗാർഡൻസ് എന്നയിടത്ത് നടുകയും ചെയ്തു. അവിടെ ഉണ്ടായ റബ്ബർ തൈകൾ സിലോൺ (ശ്രീലങ്ക, ഇന്തോനേഷ്യ, സിംഗപ്പൂർ, ബ്രിട്ടീഷ് മലയ) എന്നിവിടങ്ങളിലേയ്ക്ക് കയറ്റി അയച്ചു. മലയ (ഇന്നത്തെ മലേഷ്യ) പിന്നീട് ലോകത്തിലെ ഏറ്റവുമധികം റബ്ബർ ഉത്പാദിപ്പിക്കുന്ന രാജ്യങ്ങളിലൊന്നായി. നൂറു വർഷങ്ങൾക്ക് മുൻപ് ആഫ്രിക്കയിലെ കോംഗോ ഫ്രീ സ്റ്റേറ്റും റബ്ബർ വളരെയധികം ഉത്പാദിപ്പിക്കുന്ന സ്ഥലമായിരുന്നു. ലൈബീരിയ, നൈജീരിയ എന്നിവടങ്ങളിലും ഇന്ന് റബ്ബർ കൃഷി ഉണ്ട്.
ഇന്ത്യയിൽ 1873-ൽ തന്നെ കൽക്കത്തയിലെ ബൊട്ടാണിക്കൽ ഗാർഡനിൽ വ്യാവസായിക ആവശ്യങ്ങൾക്കായി വളർത്താൻ റബ്ബർ നടാൻ ശ്രമം തുടങ്ങിയിരുന്നു. ബ്രിട്ടീഷുകാരായിരുന്നു ഇതിനു മുൻകൈ എടുത്തത്. ആദ്യത്തെ വ്യാവസായിക തോട്ടം ഇന്ത്യയിൽ തുടങ്ങിയത് തട്ടേക്കാടിലാണ്. 1902-ൽ ആയിരുന്നു അത്.റബ്ബർ മരം കേരളത്തിലെത്തിയതു ബ്രസീലിൽ നിന്നാണെന്നു പറയപ്പെടുന്നു. ഇതിന്റെ ശാസ്ത്ര നാമം ഹെവിയ ബ്രസീലിയാസിസ് എന്നാണ്.
റബ്ബർ ടെക്നോളജി
right|thumb|200px|വാഹനങ്ങളുടെ ടയർ ഉണ്ടാക്കുവാൻ റബ്ബർ വൻ തോതിൽ ഉപയോഗിക്കപ്പെടുന്നു. റബ്ബറിനെ അതിന്റെ ഉപയോഗം അനുസരിച്ച് ടയറും മറ്റുമായി മാറ്റിയെടുക്കുന്ന പ്രക്രിയയെയാണ്‌ റബ്ബർ ടെക്നോളജി എന്ന വാക്കു കൊണ്ടുദ്ദേശിക്കുന്നത്.
കൃത്രിമ റബ്ബർ
കൃത്രിമ റബ്ബർ പെട്രോളിയം ഉല്പന്നങ്ങളിൽ നിന്നും ഉണ്ടാക്കുന്നു.ബ്യൂട്ടൈൽ, നൈട്രൈൽ, എസ്ബിആർ, നിയോപ്രീൻ, ക്ലോറോപ്രീൻ, ഇപിഡിഎം, സിലിക്കോൺ എന്നിങ്ങനെ പലതരം കൃത്രിമ റബ്ബർ ഇനങ്ങൾ മാർക്കറ്റിൽ ലഭ്യമാണ്.
പുറം കണ്ണികൾ
വർഗ്ഗം:റബ്ബർ വർഗ്ഗം:വ്യാവസായികോൽപ്പന്നങ്ങൾ